ZAŠTO SRBIJA ĆUTI\nSkoro godinu dana nakon održanog referenduma i sticanja nezavisnosti, u Crnoj Gori se odvija proces donošenja novog ustava kao izraz njenog državnog i institucionalnog konstituisanja. U ustavnoj raspravi pokrenuta su brojna politička, socijalna, kulturološka, filološka i crkvena pitanja. A najveće i najdalekosežnije kontroverze izazivaju rešenja vezana za upotrebu službenog jezika, položaj Srpske pravoslavne crkve, tzv. građanski karakter države, položaj Srba u novom ustavu, pravo manjina i njihovo institucionalno pozicioniranje, izgled državnih simbola i znamenja.\nOvo su važni istorijski izazovi pred kojima se nalazi nezavisna Crna Gora, ali i srpski narod u izmenjenim društvenim i istorijskim okolnostima. Međutim, sigurno da je problem ustavnog položaja srpskog naroda od presudnog značaja za njegov ukupni političko-pravni i ustavni položaj u novom ustrojstvu crnogorske države.\nU Nacrtu ustava navodi se da u Crnoj Gori žive crnogorski narod i ostali autohtoni narodi i građani, čime se formuliše tzv. građanski karakter crnogorske države. Pri tome se nigde ne ističe koji su to autohtoni narodi, niti se navode ustavne odredbe kojima bi bila obezbeđena zaštita kulturnih, društvenih i političkih interesa i prava tih „autohtonih“ naroda. Čak se u raspravi moglo čuti da je reč o starosedelačkim narodima. Ovim predlogom nije garantovana zaštita manjinskih prava. Zato je, s pravom, postavljena dilema koju je formulisala Ana Trbović: “Da li su građani Crne Gore koji su se izjasnili kao Srbi ili Albanci na poslednjem popisu autohtoni narod i/ili manjina u Crnoj Gori i koja prava oni imaju? Međutim, kako bi pripadnici određenog naroda/manjine ostvarili prava, potrebno je da se ta prava izričito propišu ustavom, a često i posebnim zakonom. To znači da na osnovu zvaničnog nacrta ustava Crne Gore Srbi u Crnoj Gori ne mogu da traže održavanje nastave na srpskom jeziku, upotrebu srpskih simbola ili određenu zastupljenost u raznim političkim i zakonodavnim telima – osim ako neki nov, poseban zakon o autohtonim narodima/manjinama tako ne propiše i pored nedorečenosti ustava.“\nOvo je suštinsko pitanje ustavne rasprave, koje izaziva najviše kontroverzi. Dok se unutar crnogorske države i javnosti može pratiti veoma burna politička rasprava, u Srbiji – kao matičnoj zemlji dvesta hiljada stanovnika Crne Gore koji su nacionalno deklarisani kao pripadnici srpskog naroda –vlada muk, medijska blokada, ravnodušno prećutkivanje i tek se sporadično probije neki komentar vezan za ustavnu raspravu u Crnoj Gori. Stiče se utisak da je vladajućoj političkoj eliti u Srbiji očigledno svejedno kako će i na koji način institucionalno biti rešeno pitanje položaja srpskog naroda u Crnoj Gori. Da li će srpski narod biti konstitutivni činilac crnogorskog državnog i političkog ustrojstva ili će biti sveden na jednu od manjina, kakav će biti položaj SPC-a, kako će biti rešeno pitanje naziva i upotrebe službenog jezika – sve su to otvorena istorijska pitanja koja, očigledno, ne dotiču mnogo naše političke elite i javnost. Kao da je u Srbiji zavladao prećutni dogovor da se ovo pitanje sada ne otvara jer bi to verovatno, sudeći po ponašanju naših vlastodržaca, oslabilo pregovaračku poziciju srpske države oko rešavanja statusa Kosova. Sve to samo svedoči o tome u kojoj je meri srpska politička elita nesposobna i nespremna da otvoreno i bez politikantskih kalkulacija formuliše i zastupa srpski nacionalni interes, onako kako ozbiljne države brinu o interesima svog naroda.\nMože biti veoma poučna izjava Petra Turčinovića, hrvatskog ambasadora u Crnoj Gori: “Evidentno je da je na području Boke Kotorske došlo do opadanja broja Hrvata. Zbog toga smo vrlo osetljivi na status Hrvata u Crnoj Gori. S velikom pažnjom čekamo ustav da vidimo kako će pitanje manjina biti rešeno.“ Ovako nastupa diplomatski predstavnik jedne zemlje koja se ne libi da postavi pitanje položaja svog naroda u susednoj zemlji. Srbija to nije u stanju da uradi jer i nema ambasadora u nezavisnoj Crnoj Gori. Zato ambasadorka Crne Gore nije propustila priliku da u nedavno objavljenom otužnom razgovoru obrazloži poziciju svoje zemlje u odnosu na Srbiju kao prijateljsku zemlju, ne pominjući pri tome nijedno od spornih pitanja od čijeg rešavanja zavisi karakter međudržavnih odnosa. Tom prilikom ona je izjavila da su odnosi Srbije i Crne Gore bili časni i da će takvi i ostati. Da li ovi časni odnosi podrazumevaju i nedavnu presudu Podgoričkog suda kojom su kaznom zatvora osuđeni članovi udruženja za zaštitu srpskog jezika i ćirilice, uz obrazloženje da su podsticali građansku neposlušnost u Crnoj Gori?\nNije zabeleženo da se neka od medijski veoma eksponiranih organizacija za ljudska prava u Srbiji založila za odbranu ljudskih prava profesora srpskog jezika, koji su već duže vreme izloženi besprimernom progonu i kršenju osnovnih ljudskih prava. Verovatno je to problem političke korektnosti pošto nije baš politički uputno da se naše dušebrižničke organizacije za zaštitu ljudskih prava bave i problemom zaštite prava ljudi koji samo žele da brane svoje osnovno pravo da govore srpskim jezikom, kojim, inače, govori velika većina stanovnika Crne Gore.\nU časne odnose verovatno spada i falsifikovanje istorije u đačkim udžbenicima, o čemu je u knjizi Antisrpstvo u udžbenicima istorije u Crnoj Gori govorio dr Aleksandar Stamatović. „Istorija je istina o prošlosti, ali u Crnoj Gori ona je potpuno preobražena do neshvatljivih razmera, jer su pisci-autori samo puki izvršioci jedne ideologije i vlasti, partije i ličnosti. Ono što se danas dešava u Crnoj Gori predstavlja proces menjanja kolektivne svesti, a s tim i kolektivnog pamćenja jednog naroda. To se radi s ciljem stvaranja novog naroda u novoj državi, s novom crkvom, jezikom i novom etničkom svešću. Kao osnovica za sve to treba da posluži falsifikovana i izmišljena prošlost.“\nO ovim drastičnim pojavama kršenja ljudskih prava i svojevrsnom ideološkom inženjeringu koji se uporno i sistematično sprovodi u Crnoj Gori u Srbiji se govori samo u retkim prilikama, bez stvarnog odjeka solidarnosti. Neshvatljivo je da naša politička javnost ostaje nema, bez pravog reagovanja na jasna nastojanja aktuelne crnogorske vlasti da dobro osmišljenim aktivnostima poništi i razori srpski nacionalni identitet u nezavisnoj Crnoj Gori.\nNa ovu političku praksu jedina je istrajno i odlučno reagovala Srpska pravoslavna crkva, koja je i sama izložena oštrim napadima i pokušajima da bude potpuno marginalizovana i svedena na jednu od religijskih zajednica. Pokušaj oduzimanja imovine Mitropolije crnogorsko-primorske dovoljno govori o kakvim je nasrtajima reč. Izostala su rezolutna reagovanja državnih organa Srbije koji imaju i jasno određenu ustavnu obavezu da štite interese i prava srpskog naroda. Pored dirljivih opisa susreta ambasadorke Crne Gore s predsednikom Vlade Srbije i predsednikom Republike i obostranog uveravanja da će sve učiniti za razvijanje dobrosusedskih i prijateljskih odnosa dveju nezavisnih država, nismo mogli da uočimo njihovo jasno određenje o tome kakva će biti politika državnih organa Srbije u zaštiti i obezbeđivanju ljudskih i nacionalnih prava srpskog naroda, i to u vreme kad se donosi novi ustav Crne Gore.\nKao ilustracija odnosa predstavnika srpske političke elite prema položaju srpskog naroda u Crnoj Gori može nam poslužiti izjava Dušana Prorokovića, funkcionera DSS-a: „Ali najpre Srbija treba da zna šta hoće: Srbija treba da brani interes svoje države i tek onda da razmišlja o budućim odnosima između Srbije i Crne Gore.“ Ne zaostaje ni portparol DS-a Jelena Marković: „Beograd, nakon odvajanja Podgorice, još se nije snašao. To je prirodno i zbog toga se malo sporije uspostavljaju bilateralni odnosi s Podgoricom. Srbija i Crna Gora dele zajedničku kulturu i imaju mnogo zajedničkih interesa, zbog čega se Srbija svakako mora angažovati na uspostavljanju dobrih odnosa s Crnom Gorom. Tim pre jer u njoj živi i znatan broj Srba.“\nSudeći po ovim izjavama, Srbi u Crnoj Gori ne mogu da očekuju da će se predstavnici srpske političke elite u skorije vreme opredeliti prema njihovim najvećim problemima jer su oni rešeni da grade pre svega dobre i prijateljske odnose, što verovatno podrazumeva da Srbija ne pokreće najvažnija pitanja vezana za položaj srpskog naroda. Srbi u Crnoj Gori očigledno treba da sačekaju da Srbija reši svoje probleme i snađe se u novim okolnostima, pa će tek onda, možda, doći na red i zaštita njihovih prava i interesa. Ovi, toliko željeni dobri i prijateljski odnosi biće, po svemu sudeći, građeni upravo na prećutkivanju prava srpskog naroda, što ne bi bilo prvi put u njegovoj istoriji.\nJasno je da je odbrana nacionalnog identiteta srpskog naroda u Crnoj Gori od izuzetne važnosti za srpski narod u celini. Moramo izaći iz te samonametnute i autodestruktivne pozicije da se samo zalaganje za odbranu i zastupanje interesa i prava srpskog naroda označava kao težnja za ostvarivanje velikosrpskih imperijalnih interesa. Reč je o zahtevu za zastupanje i odbranu interesa srpskog naroda u Crnoj Gori, kako je formulisano u programu Srpskog narodnog vijeća Crne Gore. U tom dokumentu jasno se određuje pozicija srpskog naroda. “Poštujući iskustva i standarde najrazvijenijih demokratskih država, u težnji da svoj položaj u Crnoj Gori riješimo na miran, demokratski i civilizovan način, zalagaćemo se i svim civilizovanim sredstvima neodstupno se boriti za ostvarenje sledećih ciljeva: za ustavnopravno definisanje položaja Srba u Crnoj Gori kao konstitutivne nacionalne zajednice, za ustavno definisanje srpskog jezika i ćiriličnog pisma kao službenog, za proporcionalnu zastupljenost Srba u svim institucijama sistema u skladu s rezultatima popisa stanovništva, za kulturno-prosvetnu autonomiju, za sistem specijalnih veza sa Srbijom, za pravo na nacionalna obilježja i njihovu javnu upotrebu.“\nZašto bi prihvatanje ovih temeljnih zahteva srpskog naroda u Crnoj Gori od strane Srbije i njene javnosti bilo odraz težnje za ostvarivanjem velikosrpskog državnog projekta? Ovo su zahtevi koji jednoj nacionalnoj zajednici obezbeđuju ostvarivanje elementarnih nacionalnih i demokratskih interesa. Kad je reč o Crnoj Gori kao nezavisnoj državi, politička situacija je sasvim jasna. Sada je na dnevnom redu da se reguliše ustavni položaj srpskog naroda na temelju evropskih i demokratskih vrednosti i standarda. Zašto bi ovo demokratsko nastojanje bilo razlog da se ne uspostave prijateljski odnosi, jer jedino na toj osnovi – na poštovanju srpskog nacionalnog identiteta u Crnoj Gori – može biti građena politika dobrih i prihvatljivih odnosa. Svako prećutkivanje samo će stvarati lažnu sliku o idiličnim dobrosusedskim odnosima.\nOvu političku poziciju veoma je precizno opisao istoričar Čedomir Antić u tekstu „Kraj ćutanja“. “Zvanična Srbija kao da je zaboravila da u Crnoj Gori bez osnovnih nacionalnih, prosvetnih i kulturnih prava, kao i bez političke ravnopravnosti živi dve stotine hiljada pripadnika srpskog naroda. Verovatno u Srbiji ima mnogo građana koji veruju da je s nezavisnošću prestala svaka obaveza Srbije prema tim ljudima. Ipak, ljudi koji danas vode Srbiju nisu tako nešto mislili, a još manje govorili pre tri meseca. Istovremeno, status Srba u Crnoj Gori nije važan samo zbog srpskog naroda koji tamo živi, već i zbog osam stotina hiljada građana Srbije koji vode poreklo iz ove, zasada najmlađe evropske države.“\nAko govorimo o ćutnji i medijskoj blokadi u Srbiji i za to, s puno prava i opravdanja, okrivljujemo naše državne i političke elite, postavlja se i veoma važno pitanje: zašto ćute i ne oglašavaju se predstavnici nacionalne i intelektualne elite? Mislim na one velike i istaknute borce koji su do juče vodili gromoglasnu kampanju za zajedničku državu, a sada su odjednom zaćutali, i to u okolnostima kad se odigravaju događaji koji će odlučiti kakav će biti položaj srpskog naroda u Crnoj Gori. Zamukli su svi korifeji srpstva i srpske nacionalne ideje, priklanjajući se, očigledno, glavnom toku državne politike – da se sada ne otvaraju osetljiva pitanja položaja Srba u Crnoj Gori jer se Srbija još nije snašla, a i sama ima dovoljno svojih teških političkih i socijalnih problema. Takođe, veoma je indikativno da se ne oglašavaju ni naše vodeće nacionalne i intelektualne institucije – Srpska akademija nauka i umetnosti, Univerzitet, udruženja književnika, strukovna udruženja, nevladine organizacije.\nSve ovo dovoljno jasno svedoči o stanju duha i nacionalne svesti u Srbiji, a ogleda se u opštoj ideološkoj i političkoj konfuziji, gubljenju i razaranju nacionalnog identiteta i nemoći da se artikuliše i zastupa jasno i na demokratskim i evropskim idejama formulisan državni i nacionalni program. Zato postavljamo pitanje: zašto danas ćuti Srbija kad se u nezavisnoj Crnoj Gori rešava ustavni položaj srpskog naroda i odlučuje o njegovoj, ali i o našoj sudbini?\n20. april 2007. godine


Vlada projektovala 330.000 eura manje za borbu protiv korupcije | Aktuelno\nVlada projektovala 330.000 eura manje za borbu protiv korupcije\nRadulović je objasnio da zakonski minimum mora iznositi 1,49 miliona, a ne 1,16 miliona eura kako je projektovala Vlada\nVlada je projektovala Agenciji za sprečavanje korupcije ASK za 330.000 eura manji ovogodišnji budžet, tačnije umjesto 1,49 miliona na 1,16 miliona eura, saopštio je predsjednik Savjeta ASK-a Momčilo Radulović, prenose Dnevne novine.\nTo je, kako je ukazao Radulović, urađeno bez konsultacija sa Savjetom ASK-a i skupštinskim Odborom za ekonomiju, finansije i budžet.\n“Prošle nedjelje dostavljeni su zahtjevi Vlade u kojima su njeni predstavnici samovoljno odlučili da projektuje budžet ASK-a na iznos niži od 0,2 odsto tekućeg budžeta. To predstavlja kršenje zakonom utvrđenog donjeg limita sredstava neophodnih za rad ASK-a”, kazao je Radulović na jučerašnjoj sjednici Odbora.\nRadulović je objasnio da zakonski minimum mora iznositi 1,49 miliona, a ne 1,16 miliona eura kako je projektovala Vlada.\n“Navedenim činom je prekršena i procedura utvrđivanja budžeta ASK-u, jer je zakonom propisano da nadležni skupštinski odbor, na prijedlog Savjeta ASK-a, utvrđuje nacrt budžeta agencije i dostavlja ga Vladi”, ukazao je Radulović, dodajući da se nada da je riječ o nenamjernom propustu.\nPredsjednik Savjeta ASK-a je istakao da je neophodno poštovati Skupštinu, jer se u suprotnom šalje loša poruka domaćoj i međunarodnoj javnosti o grubom kršenju zakona i pritisku na rad Agencije.\n“Pred nama je jedna od najizazovnijih godina kada je riječ o izbornom procesu u Crnoj Gori, a to je jedan od ključnih elemenata rada i kontrole Agencije” naglasio je Radulović.\nPrema njegovim riječima, ASK je ispoštovala potrebu države za ukupnim smanjenjem budžeta, zbog čega je i projektovala svoje troškove na zakonski minimum, tačnije na 1,49 miliona eura. Budžetski limit, kako je naveo, utvrđen je na insistiranje Evropske komisije.\n“Taj iznos je neophodan da se obezbijedi funkcionisanje Agencije kao centralnog antikorupcijskog tijela u Crnoj Gori sa širokim spektrom nadležnosti, kao i obavezama prema međunarodnim partnerima”, kazao je Radulović.\nPoslanik NSD-a Dejan Đurović je rekao da rezultati rada ASK-a pokazuju odbranu ljudi koji su bili na vlasti.\n“Nikad ih nijeste detaljno kontrolisali i istraživali da li rade po zakonu”, kazao je Đurović.\nPoslanica Demokrata Zdenka Popović ocijenila je da nacrt budžeta ASK-a nije programski.\n“Ovo što ste predložili nije programsko budžetiranje kako zakon nalaže, jer ono podrazumijeva formulisanje programa, potprograma, ciljeva, indikatora i adresiranje odgovornosti za neispunjavanje određenih ciljeva. U nacrtu ste definisali uglavnom ciljeve bez svrhe i indikatora i bez adresiranja odgovornosti za neizvršavanje određenih ciljeva”, navela je Popović.\nPoslanica DPS-a i predsjednica skupštinskog Odbora za antikorupciju Daliborka Pejović ukazala je da je premijer Zdravko Krivokapić u ekspozeu obećao tijesnu saradnju njegovog kabineta sa Skupštinom.\n“U ovom slučaju nijesam sigurna da takav princip postoji. Od ministra finansija i socijalnog staranja Milojka Spajića smo dobili uvjerenje da se neće smanjivati plate i da će se voditi računa o poštovanju svih zakonskih obaveza, a ovo jeste zakonska obaveza”, zaključila je Pejović


Otvorena Japanska česma | Glas javnosti\npetak 17. septembar 2010.\nPočetna > Beograd > Otvorena Japanska česma\nSIMBOL ZAHVALNOSTI BEOGRAĐANA JAPANSKOM NARODU NA KALEMEGDANU\nOtvorena Japanska česma\nBEOGRAD - Na kraju Velikog šetališta na Kalemegdanu otvorena je Japanska česma u znak zahvalnosti japanskom narodu na donacijama koje je Beograd dobio proteklih godina. Gradonačelnik Beograda Dragan Đilas zahvalio je vladi Japana na svemu što je uradila za prestonicu Srbije u poslednjih 10 godina.\n"Svečano otvaramo česmu kako bi svako ko dođe u Beograd video, pročitao i shvatio koliko je japanski narod uradio za nas", istakao je Đilas. On je kazao da Beograd ne može da uzvrati Japanu velikim delima i velikim projektima za koje treba mnogo finansija, ali može da se uradi nešto toplo i iz srca, kao znak male zahvalnosti.\nAmbasador Japana u Srbiji Tošio Cunozaki izrazio je duboku zahvalnost Beogradu na inicijativi da se napravi Japanska česma, baš u, kako je istakao, čuvenom parku Kalemegdanu. Cunozaki je rekao da je Srbiji do sada poklonjeno više od 200 miliona evra i dodao da mu je drago što su ta sredstva iskorišćena na pravi način, da se podigne životni standard građana.\n"Japanska česma podignuta je zahvaljujući dobroj volji građana Beograda prema japanskom narodu i predstavlja simbol velikog prijateljstva dva naroda", rekao je on i dodao da će česma doprineti unapređenju tog prijateljstva i odnosa Japana i Srbije.\nGrad je raspisao konkurs za idejno rešenje na koji je stigao 31 rad. Prvu nagradu osvojio je Bojan Mitrovcih iz Beograda, čiji je rad inspirisan tradicionalnom japanskom česmom i sozuom - fontanom, a protok vode ima dva režima-pasivni koji u formi tankog mlaza puni pokretnu cev i aktivni.\nUbuduće kovertirani računi za struju\nIzmene zbog radova na "Gazeli"\nLažni "Kolibri" pozivaju na audiciju\nZa lakše zapošljavanje mladih 10.000 dolara\nPripadnici MUP dobrovoljno dali krv\nInspekcija oduzela pitona u Novom Beogradu\nNoć slepih miševa u Prirodnjačkom muzeju


Društvo i ekonomija: Sertić: Teški pregovori sa Esmarkom ali imamo i plan B - BalkaniYUm.TV '); } //]]>\nSertić: Teški pregovori sa Esmarkom ali imamo i plan B\nVlada Srbije još pregovara o ponudi Esmarka za preuzimanje Železare Smederevo, ali ima i plan B ako ne bude zadovoljna ponuđenim, izjavio je danas ministar privrede Srbije Željko Sertić.\nOn je novinarima u Bujanovcu rekao da je premijer Aleksandar Vučić najavio plan B za nastavak proizvodnje u Železari zbog radnika i ukupnog značaja te kompanije za Srbiju.\nSertić je rekao da su pregovori sa kompanijom Esmark u SAD, gde se nalazi i ministar finansija Dušan Vujović, vođeni cele noći.\n"To je uobičajeno u poslovnom svetu, da pregovori budu teški jer dve strane imaju suprotstavljene interese. Još proveravamo ponudu, a premijer je najavio i da Vlada ima plan B. Znamo koja je granica koju nećemo preći", rekao je Sertić.\nVlada Srbije će, u slučaju uspešnih pregovora s Esmarkom, biti vlasnik preostalog kapitala u tom preduzeću koje je februara 2012. kupila za jedan dolar od američkog Ju-Es stila (U.S. Steel) koji se povukao zbog gubitaka.


RSE/Video: Napadnut premijer Srbije Aleksandar Vučić u Potočarima, 11. jul 2015.\nPo povratku u Beograd, nakon što je evakuisan iz Potočara, premijer Aleksandar Vučić je zakazao hitnu sednicu Vlade Srbije, a potom se obratio i novinarima. Doček u Potočarima od strane porodica žrtava opisao je kao srdačan, napad na njega kao organizovan, a kao inicijatore označio pripadnike jedne navijačke grupe iz Srbije i dve iz Bosne i Hercegovine.\n"U jednom trenutku sam pogođen kamenom u usnu, ništa strašno, naočare su mi pale i slomljene su", opisao je šta se događalo u minutima incidenta.\n"Želim samo nekoliko stvari sada da kažem: još jednom izražavam žal što se ovako nešto dogodilo, žao mi je što neki ljudi nisu prepoznali moju iskrenu nameru da gradimo prijateljstvo između Srba i Bošnjaka. Bez obzira na to što sam video mržnju koju nikada nigde nisam video moja ruka prema bošnjačkom narodu ostaje ispružena i ja ću nastaviti sa tom politkom", izjavio je Vučić.\nJoš dok je Vučić putovao oglasio se ministar inostranih poslova Ivica Dačić oštrom osudom incidenta u Potočarima.\n"Ovo je još jedna negativna posledica politizacije ove teme koja je dovela do novih podela i mržnje umesto pomirenja. To je napad ne samo na Vučića, nego i na celu Srbiju i njenu politiku mira i regionalne saradnje", navodi se u izjavi šefa srpske diplomatije.\n"Napad na predsednika Vlade Srbije je osmišljen čin ponižavanja Srbije, jer Srbija i premijer Vučić sve vreme rade na pomirenju i uspostavljanju mira u regionu", navela je Zorana Mihajlović, potpredsednica Vlade Srbije.\nMinistar unutrašnjih poslova Srbije Nebojša Stefanović ocenio je da je reč o "pokušaju ubistva".\n"Svakako je jasno da BiH nije ispunila ni minumum onoga što je bila dužna da ostvari za bezbednost premijera Srbije", rekao je Stefanović.\nNa ocene o pokušaju atentata Vučić je kasnije ovako odgovorio: "Nemam nikakve sumnje da nije bio pokušaj da me vode ni na ručak ni na večeru, nikakve sumnje nemam."\nPotvrdio je da ga je nakon incidenta telefonom zvao član Predsedništva BiH Bakir Izetbegović, ali da nije hteo da mu odgovori na poziv.\n"Nisam mu se javio, pozvao me je. Zahvalan sam Ćamilu Durakoviću, pokazao je da je čovek, a Bakiru Izetbegoviću se nisam javio. Čelao sam da budem iskren, javljao sam se svaki put, ugrizao sam se za jezik, i čekao da prođe sat ili dva, javiću mu se sutra ili prekosutra. Kada budem mogao potpuno mirno, trpeljivo da razgovaram pozvaću ga telefonom", objasnio je premijer Vučić.\nVučić je obećao da Izetbegoviću da će kada dođe u Srbiju biti potpuno bezbedan dodao je da se dugo nije osećao tako loše.\n"Meni je žao porodica žrtava što na današnji dan se više govori o budalama koje su htele da organizuju nečiji linč nego što se govori o nevino stradalim ljudima. To je moja poruka", naglasio je Vučić.\nNo, šta se dogodilo na samoj komemoraciji za građane Srbije u trenutku zbivanja bila je potpuna nepoznanica, s obzirom da niti jedan srpski medij nije prenosio zbivanja u Potočarima. Za istoričarku i profesorku Fakulteta političkih nauka Ljubinku Trgovčević nema dileme zbog čega.\n"Mislim da je to politička odluka. Sa druge strane moguće da je u pitanju i samokontrola glavnih urednika koji se dodvoravaju toliko da iz straha to ne smeju da urade. Tako da moguće da ima autocenzure, ali pre mislim da je u pitanju politička odluka. I sramotno je što nije bilo prenosa. Takođe treba pomenuti, ukoliko i Republika Srpska obeležava ovaj dan, onda ne vidim zbog čega i Srbija, upravo zato što je čitavo vreme podržavala one koji su činili zločine u tom ratu, a posebno vlast čiji su predstavnici nekada podržavali i širili mržnju protiv muslimana, sada ne bi pokazala saosećanje. Baš ova vlast zbog uloge koju je nekada imala. Zbog pokazivanja saosećanja tome je trebalo da bude prilagođen ovaj dan, televizijski programi, pa i da se pripreme edukativni programi koji bi ljude uputili u ono što se dogodilo", kaže Trgovčević.\nKa tome usmereni pokušaji, poput planirane akcije "#sedamhiljada", zabranjeni su sa svim ostalim skupovima uoči same godišnjice. Organizatori te akcije umesto ispred Skupštine Srbije dan su proveli u Medija centru. Inicijator akcije u kojoj je sedam hiljada ljudi trebalo da legne ispred zgrade Parlamenta i tako oda poštu žrtvama Srebrenice Dušan Mašić kaže da se dogodilo poslednje što je očekivao.\n"Da ću biti danas u Medija centru, da će policija biti ispred Medija centra, da se neće moći prići Skupštini Srbije. Jednostavno želeli smo da odamo poštu nastradalima u Srebrenici, ispostavilo se da samo jedan čovek ima pravo da to uradi u naše ime. I to je tragedija sa kojom se Srbija suočava 2015. godine, to je najstrašnija slika i najgora po meni slika koju smo mogli da pošaljemo iz Beograda na današnji dan, a želja je bila nešto sasvim drugo", rekao je Mašić.\nZabrana "#sedamhiljada" je jasna poruka da jednostavno to nije tema koja će da zanima političku elitu u budućnosti, izjavila je Anita Mitić iz Iinicijative mladih za ljudska prava.\n"O ovoj temi se govori samo par dana godišnje kada se obeležavaju neki ovako veliki zločini, ali generalno postalo je potpuno jasno da društvo u Srbiji i dalje puno gorčine i mržnje govori o ratu 90-ih. To je jedan deo društva, ali ono što je najstrašnije drugi deo društva koji apsolutno nikakvo znanje nema o tome šta se dogodilo 90- na prostoru bivše Jugoslavije", rekla je Mitić.\nOslanjajući se, kako sami pominju, na gerilski otpor, predstavnici civilnog društva palili su sveće na odštampane brojeve svake žrtve ispred zgrade u kojoj je kabinet predsednika Tomislava Nikolića u centru Beograda, u noći pred godišnjicu. Policijski kordoni su ih u tom trenutku odvajali od radikala Vojislava Šešelja, koji je i na dan godišnjice stajao oko sat vremena ispred Skupštine Srbije i ponovo uz maksimalno prisustvo policije u centru glavnog grada Srbije izrazio zadovoljstvo što je zabranjen skup "7000".\nPoslednji događaji pokazuju, rekla nam je poznata glumica i aktivistkinja Mirjana Karanović, ne samo nesposobnost Srbije da se suoči sa odgovornošću i istinom nego i sa samom sobom.\n"U mnogim stvarima mi mislimo da će se stvari rešiti same od sebe ukoliko ih guramo pod tepih, da nekako sve ostane tamo i da ne gledamo iza sebe na ono što se dogodilo, da se pretvaramo da zapravo o tome ništa ne znamo. Ali, ja zaista verujem da su ovo među poslednjim žestokim trzajima da se srpsko društvo i država ne suoči sa sopstvenom prošlošću", kaže Karanović.\nZbog toga naša sagovornica pozdravlja to što je Aleksandar Vučić otišao u Potočare, te izražava žaljenje zbog incidenta koji se dogodio. Taj događaj, pak, istoričarku Ljubinku Trgovčević ne iznenađuje.\n"Nisam iznenađena zato što su se sve vreme čuli glasovi onih koji su govorili da Vučić tamo nije dobrodošao, a što razumem s obzirom na reči i sve što je govorio u vreme rata. Treba reći da su njegova partija i on sam bili urzočnici mržnje među narodima. Prema tome i ako se on lično izvini, ljudi koji su nekoga izgubili to ne mogu da zaborave. Uostalom ni mi drugi ne zaboravljamo da je odgovoran za ono što je činio. Dakle, reči takođe ubijaju, a njegove reči su bile te koje su izazivale veliku mržnju", navodi Trgovčević.


Oni koji podržavaju obrezivanje tvrde da se njime devojke pripremaju za udaju i da na taj način postaju lepše. Prema podacima Ujedinjenih nacija više od četvrtine devojaka i žena su se suočile sa praksom obrezivanja u Keniji.\nHoror genitalnog sakaćenja: Vrištala sam toliko da danima posle nisam mogla ni reč da izgovorim!\nVlasti u Keniji pokušavaju da suzbiju ovu praksu, ali tradicija je jača.\n- To se oduvek radi, tako devojke ulaze u svet odraslih - rekao je otac jedne devojčice.\nBol koju devojčice trpe tokom obrezivanja je toliko jaka da većina njih pada u nesvest. Pristalice genitalnog sakaćanje ističu da bol jača devojčice i da je neophodna.\nPrema podacima Ujedninjenih nacija, u svetu je ovu praksu doživelo 125 miliona žena u 29 zemalja Afrike i Bliskog istoka.\nZakon u Keniji predviđa doživotnu kaznu zatvora za one koji učine da devojčica umre tokom obrezivanja. Trenutno se istražuje 50 ovakvih slučajeva.\nDevojčice koje prežive obrezivanje kasnije se na porođaju suočavaju sa brojnim komplikacijama.


Predrag Vukićević, novi predsednik Skupštine grada Kruševca – GRAD Kruševac\nNaslovna » Politika » Predrag Vukićević, novi predsednik Skupštine grada Kruševca\nKao jedini kandidat, Predrag Vukićević iz odborničke grupe Srpske napredne stranke za predsednika Skupštine izabran je sa 65 glasova. Zamenik predsednika na ovoj sednici nije izabran, dok je funkcija sekretara Skupštine poverena dosadašnjoj sekretarki Maji Cuckić\nPredlog da jedini kandidat za funkciju predsednika gradskog parlamenta bude Predrag Vukićević, šef odborničke grupe naprednjaka u prethodnom sazivu i direktor Repionalne privredne komore, dala je Ivana Lazić, šefica odborničke grupe SNS „Aleksandar Vučuć za našu decu“.\nPredrag Vukićević rođen je 1972. godine u Kruševcu, diplomirani je ekonomista i od 1998. godine radikao privatni preduzetnik. Od 2014. godine je direktor Regionalne privredne komore Kruševac gde je, prema rečima predlagača, svoje profesionalno angažovanje usmerio na razvoj kvaliteta i efikasnosti komorskog sistema. Bio je odbornik skupštine grada Kruševca u dva mandata, u posednjem i šef odborničke grupe. Vukićević je, inače, potpredsednik gradskog odbora SNS u Kruševcu.\nTajnim glasanjem, sa 65 glasova ZA i četiri nevažeća listića, Vukićević je izabran na ovu funkciju. U ime odbornika novom predsedniku Skupštine čestitala je Marija Stojković i pozvala ga da preuzme dalje predsedavanje sednici.\nNakon što se zahvalio svima na poverenju i pozdravio dr Marinu Radović koja je napustila kruševačke socijaliste i pristupila odbornicima Srpske napredne stranke, Vukićević je za sekretara Skupštine grada predložio Maju Cuckić, diplomiranu pravnicu i dosadašnju sekretarku, a odbornici su sa 65 glasova podržali njegov predlog.\nSkupštini se obratio i Marko Milojević, odbornik izborne liste SPS –JS, koji je podneo usmenu ostavku na mesto odbornika, a Skupština je potvrdila prestanak njegovog mandata.\nPotom je Vukićević najavio novu sednicu novoformiranog lokalnog parlamenta za 14 časova. Iako je rekao da će razloge njenog sazivanja saopštiti na samoj sednici, očekuje se da će na ovoj sednici biti izabrani izvršni organi vlasti.\nKako je ranije najavio sada već bivši predsednik lokalne skupštine, Živojin Miloradović, za funkciju prvog čoveka grada i u naredne četiri godine biće predložena aktuelna gradonačelnica Jasmina Palurović.\nKao jedini kandidat, Predrag Vukićević iz odborničke grupe Srpske napredne stranke za predsednika Skupštine izabran je sa 65 glasova. Zamenik predsednika na ovoj sednici nije izabran, dok je funkcija sekretara Skupštine poverena dosadašnjoj sekretarki Maji Cuckić Predlog da jedini kandidat za funkciju predsednika gradskog parlamenta bude Predrag Vukićević, šef odborničke grupe naprednjaka u prethodnom sazivu i direktor Repionalne privredne komore, dala je Ivana Lazić, šefica odborničke grupe SNS „Aleksandar Vučuć za našu decu“. Predrag Vukićević rođen je 1972. godine u Kruševcu, diplomirani je ekonomista i od 1998. godine radikao privatni preduzetnik. Od 2014. godine je direktor Regionalne privredne komore Kruševac…\nRejting korisnika 4.27 ( 35 glasova)\ngrad kruševac Predrag Vukicevic predsednik skupština\t2020-08-18\nTag : grad kruševac Predrag Vukicevic predsednik skupština\nPrethodni : Četiri odborničke grupe u novom sazivu – opozicija bez odborničke grupe\nSledeći : Narandžasti stepen opasnosti za područje Rasinskog okruga danas i sutra\n26. januara 2021., 20:14


Turska avio-kompanija Atlas global podnela je 12. februara, nakon višemesečnih nagađanja, zahtev za bankrot. Kompanija je imala finansijskih problema od novembra 2019. i privremeno je obustavila letove od 26. novembra do 21. decembra 2019. godine, navodeći restrukturiranje kao glavni razlog, piše Aviatica, a prenosi B92.\nMeđutim, Atlas global je sada zvanično bankrotirao i zamolio je svoje osoblje da ne dolaze na posao 13. februara.\nKompanija je u izjavi navela da zaposleni rade na nadoknadi troškova putničkih karata.\nKompanija je sredinom novembra obustavila sve letove zbog nedostatka novca za dalje poslovanje, da bi potom od sredine decembra neki od letova bili obnovljeni. To, međutim, nije bilo dovoljno.\nTekućeg novca za redovno poslovanje nema, pa je kompanija prinuđena da prekine sa radom.\nPored turske kompanije, drugi najveći italijanski avioprevoznik Er Italija je, zbog finansijskih problema, objavila da ulazi u proces likvidacije.


"Nikola Tesla" dobitnik regionalne nagrade „Sarajevo Business Bridge Awards 2018“ - Tango Six\n"Tesla" nagradu dobio za ostvarene najbolje poslovne rezultate u poslednje četiri godine / Foto: Aerodrom Nikola Tesla\n„Nikola Tesla“ dobitnik regionalne nagrade „Sarajevo Business Bridge Awards 2018“\nAerodrom Nikola Tesla osvojio je regionalnu nagradu „Sarajevo Business Bridge Awards 2018“ u kategoriji „Business of the year“, saopšteno je sa „Tesle“.\nKako navode, nagrada je na svečanoj ceremoniji u Parlamentu BiH uručena v.d. generalnog direktora Aerodroma Nikola Tesla Saši Vlaisavljeviću u prisustvu svetskih i regionalnih političkih i poslovnih lidera:\n– Aerodrom Nikola Tesla nagradu je dobio za ostvarene najbolje poslovne rezultate u poslednje četiri godine, značajan porast avio-saobraćaja, jasnu viziju budućnosti u oblastio drživog razvoja, tržišnom učešću i profitu, uz pozitivan uticaj na okruženje. –\nPriznanja dodeljena dodeljena u 6 kategorija / Foto: Aerodrom Nikola Tesla\nCeremonija je organizovana u okviru međunarodne poslovno-investitorske konferencije “Sarajevo Business Forum”, koja je deveti put u Sarajevu održana 25. i 26. aprila.\nPriznanja“Sarajevo Business Bridge Awards“ dodeljena su u 6 kategorija kompanijama i pojedincima koji su svojim radom i inovativnim idejama doprineli razvoju preduzetništva i unapređenju investitorske klime u regionu, kažu sa „Tesle“.


RUSKI GENERAL PORUČIO AMERIKANCIMA: Niste vi izgubili strpljenje povodom Sirije, Rusija je izgubila strpljenje!\nNačelnik Generalštaba Oružanih snaga Rusije – general armije Valerij Gerasimov – poručio je da je strpljivost koju je zvanična Moskva demonstrirala povodom Sirije sada već „pri kraju“.\nPrvi operativac vojnog vrha Rusije na ovaj način je odreagovao na optužbu državnog sekretara SAD Džona Kerija da su Rusija i sirijski predsednik Bašar Asad – u vreme zahteva da se na celoj teritoriji Sirije bezuslovno poštuje prekid vatre – „nastavili kampanju sirijske armije usmerenu na zauzmanje Alepa“.\nŠef američke diplomatije još je izgovorio: „Rusija mora shvatiti da naše strpljenje nije bezgranično“. Verovatno po dogovoru u ruskom vojno-političkom vrhu, Gerasimov je uzvratio Keriju:\n„Strpljenje povodom situacije u Siriji pri kraju je kod nas, a ne kod Amerikanaca. Mi poštujemo sve obaveze i dogovore vezane za prekid vatre i nacionalno pomirenje u Siriji. A Amerikanci sve vreme imaju neke „teškoće“ na teritoriji (Sirije) koja je pod njihovom kontrolom“.\nGerasimov je u nastavku ukazao da u Ženevi deluje rusko-američki Centar za operativno reagovanje i da postoji i „direktna linija za sprečavanje incidenata u vazdušnom prostoru Sirije“.\nGlavni general Rusije je otkrio da Ministarstvo odbrane RF već tri meseca Sjedinjenim Državama dostavlja koordinate objekata Islamske države i Džebhat an-Nusra, ali da „američki partneri“ sve do danas ne mogu da se opredele: gde su za njih opozicionari, a gde vampiri iz međunarodnih terorističkih organizacija. Pa upozorio:\n„Rezultat je: teroristi u Siriji aktivno obnavljaju svoju snagu i situacija se ponovo usijava. Samo, to ne može tako beskonačno trajati“.\nNa kraju je podvukao: „Amerikanci smatraju – kad bojovnici raketnim bacačima tuku pozicije sirijske armije i naselja – da svi treba da na to gledaju kao na neznatna kršenja režima prekida vatre. A sami svaki srazmerni odgovor sirijske armije odmah proglašavaju za neproporcionalne udare po opoziciji“.


Uskoro kreće modernizacija pruge Niš-Dimitrovgrad\nPočetak/Društvo/Uskoro kreće modernizacija pruge Niš-Dimitrovgrad\nModernizacija pruge od Niša do Dimitrovgrada, odnosno deonica od Sićeva do Dimitrovgrada dužine oko 80 kilometara najzreliji je od projekata koje je juče razmatrao Nacionalni odbor za infrastrukturu i koji će ići vrlo brzo u realizaciju, rekao je državni sekretar u Ministarstvu građevinarstva, saobraćaja i infrastrukture Miodrag Poledica.\n„Tu idemo na kompletne građevinske radove, na rekonstrukciju pruge i na pripremu za eletrifikaciju. To je jedina deonica pruge na celokupnom Koridoru 10 od Austrije do Turske koja nije elektrificirana“, rekao je Tanjugu Poledica.\nPrema njegovim rečima, u taj projekat će se ići sa kombinacijom finansiranja – 50 odsto će biti finansiran iz donatorskih sredstava, takozvanog investicionog okvira za Zapadni Balkan, dok će 50 odsto biti iz Evropske investicione banke.\nIstiče i da se pored tog na listi od 23 prioritetna projekta nalaze i projekti u oblasti putne infrastrukture, a to je autoput od Niša do Prištine, od Požege do granice sa Crnom Gorom, autoput od Beograda do Vršca.\nKako je rekao, radi se praktično o mreži autoputeva koja nas povezuje sa susedima.\n„Takođe imamo i bagerovanje Dunava i Save da bi postigli bolje efekte u smislu plovidbenosti“, rekao je Poledica.\nOstatak teksta pročitajte na NoviMagazin.rs


07.12.2018. / 7:40\nSARAJEVO, Zaustavljanje sive ekonomije pokrenulo bi novi talas investicija u BiH, rekao je u Evropskom parlamentu Senad Šantić, osnivač kompanije ZenDev i jedan od istaknutih investitora iz bosanskohercegovačke dijaspore, koji se vratio u Mostar i pokrenuo IT kompaniju.\n– Jako sam počašćen što sam pozvan u Brisel da sudjelujem u priči o budućnosti Bosni i Hercegovine. Investiranje u BiH postaje sve lukrativnija opcija za strane organizacije i kompanije. Ja sam tu pozvan da ispričam svoju priču – koja su moja iskustva i kako je meni bilo investirati u BiH – kazao je.\n– Drago mi je što sam mogao učestvovati te dobiti priliku da ljudi u vrhu mogu čuti koje su konkretne stvari što Bosnu i Hercegovinu mogu učiniti državom u koji vrijedi investirati, ali još važnije, šta moramo promijeniti da to bude što isplativije za sve one koji imaju poslovni interes. Ja sam jako otvoreno pričao u problemima ‘sive ekonomije’. Ako želimo da stranci investiraju, moramo osigurati jednake šanse za sve te stvoriti im uslove da im se ulaganje isplati i da mogu djelovati konkurentno – kazao je Šantić, saopšteno je iz USAID Diaspora Invest projekta.\nPo njegovom mišljenju, šansa ne smije biti propuštena i dužnost preduzetnika je da dijele njihova iskustva, upozoravaju na negativno, ali i ohrabruju prevazilaženje prepreka.\nZahvalio je i evroparlamentarcu Jasenku Selimoviću kao inicijatoru okruglog stola o investicijama u BiH, koji je bio i šansa za Šantića da podijeli njegova iskustva. Fena\nTagovi: bihSenad Šantićsiva ekonomijausaidZenDev


Promocija knjige Filipa Krčmara "Laslo Karačonji i njegovo doba"\nPromocija knjige „Laslo Karačonji i njegovo doba. Torontalska biografija u svetlu novinskih natpisa (1854–1869)“ Filipa Krčmara, biće održana u Salonu Narodnog muzeja Zrenjanin u ponedeljak, 9. decembra, u 19 časova.\nO knjizi će govoriti recenzenti Milivoj Bešlin iz Instituta za filozofiju i društvenu teoriju u Beogradu i Aleksandar Kasaš, profesor Filozofskog fakulteta u Novom Sadu u penziji. Prisutnima će se obratiti i izdavači Dragan Rauški (Udruženje za negovanje tradicije Novi Bečej) i Radovan Vlahović (Banatski kulturni centar), kao i autor dela Filip Krčmar.\nMonografija govori o Laslu Karačonjiju Beodranskom kroz prizmu stotinak novinskih napisa nemačkih i srpskih listova. Po rečima stručnjaka, knjiga je veoma značajna u istoriografskom smislu.\nPročitajte još: Slobodan Mandić dobitnik književne nagrade Matice srpske\n– Knjiga „Laslo Karačonji i njegovo doba. Torontalska biografija u svetlu novinskih natpisa 1854–1869” vredno je ostvarenje u najboljoj tradiciji kritičke istoriografske škole. Posle dugo vremena, reč je o jednom od najvažnijih profesionalnih doprinosa istoriji Novog Miloševa u kome je svoj posed imao torontalski veliki župan Laslo Karačonji Beodranski. Ipak, monografija Filipa Krčmara svojim istraživačkim dometima značajno prevazilazi lokalnu ili zavičajnu istoriju i saznajnim rezultatima predstavlja važan prilog proučavanju istorije Habzburške monarhije – navodi Milivoj Bešlin.\nTagoviFilip Krčmar Laslo Karačonji Milivoj Bešlin promocija knjige


Buš protiv turske vojne akcije na severu Iraka, a i pita se i da li Putin još brine zbog nukleranog arsenala u Iranu\nPredsednik Buš je danas održao konferenciju za novinare u Beloj kući na kojoj se osvrnuo na niz medjunarodnih i unutrašnjih pitanja. Veći deo njegovih komentara bio je ispunjen kritikama na račun Kongresa pod kontrolom opozicionih Demokrata.\nMada se njegova popularnost, prema rezultatima anketa, kreće samo nešto iznad 30 odsto, predsednik Buš je nastupio u kritičnom tonu u odnosu na Kongres koji predvode Demokrate.\n«Novi lideri u Kongresu imali su više od devet meseci da obave stvari za dobrobit američkog naroda. Nažalost, oni nisu uspeli da usvoje veći broj važnih zakona.»\nU pogledu medjunarodnih pitanja, predsedni Buš se usprotivio mogućoj vojnoj ofanzivi Turske protiv kurdskih pobunjenika na severu Iraka, rekavši da su SAD jasno stavile do znanja Ankari da smatraju da upućivanje trupa u Irak nije u njenom interesu. Predsednik Buš je, medjutim, istovremeno pozvao Kongres da ne narušava odnose sa Turskom usvajanjem rezolucije kojom bi se masovno ubijanje Jermena u otomanskoj imperiji, tokom Prvog svetskog rata, proglasilo genocidom.\n«Sa svim važnim stvarima na dnevnom redu, Kongres ne bi trebalo da prebira po istoriji otomanske imperije. Kongres ima preča posla nego da izaziva tenzije u odnosima sa demokratskim saveznikom u muslimanskom svetu, posebno saveznikom koji svakodnevno pruža ključnu podršku našoj vojsci».\nKomentarišući pitanje iranskog nuklearnog programa i podršku koju je Iranu pružio ruski predsednik Vladimir Putin, Buš je rekao:\n«Ono što me zanima je da li Putin i dalje deli našu zabrinutost u pogledu mogućnosti Irana da proizvede nuklearno oružje, jer mi je to potvrdio prilikom našeg susreta u Australiji. Rusi su nam do sada pružali podršku u UN i mi saradjujemo sa njima u pogledu eventualnog usvajanja treće rezolucije o sankcijama Iranu.»\nOsvrnuvši se ne bliskoistočni mirovni proces predsednik Buš je obećao da će predstojeća mirovna konferencija u SAD biti «ozbiljna i sadržajna». On je naglasio da je suština da se arapske države u regionu uključe u taj proces kao i da predložena rešenja budu prihvatljiva i za Palestince i za Izrael.


Zadro: Nijedna fabrika šećera na svetu ne posluje pozitivno - AgroSmart\nPredsednik Uprave hrvatske industrije šećera “Viro” Željko Zadro izjavio je da očekuje dobru godinu kada je reč o proizvodnji i preradi šećerne repe, iako je stanje na svetskom i domaćem tržištu teško, jer je u svetu ponuda veća od potražnje. Proizvedeno je, kako je rekao, oko 10 miliona tona šećera više od potražnje, a od toga je 4,3 miliona tona proizvedeno u EU.\n„Naravno da je to stvorilo haos i nervozu i dovelo celu priču do apsurda, jer ne postoji ni jedna fabrika šećera u Evropi ili svetu koja posluje pozitivno“, rekao je Zadro.\nOn je dodao da od proleća iduće godine očekuje oporavak tržišta. Najavio je kako će “Viro” nastojati da otkupnu cenu u ovogodišnjoj proizvodnji zadrži na nivou prošlogodišnje.\nUpozorio je da je pod šećernom repom u Hrvatskoj ove godine 25 posto manje površina što, kako je ocenio, „u ludoj godini kao što je ova i s ludim cenama, može doneti samo dobro“.


Dr Grujičić primila prvu srpsku Sputnjik V vakcinu - Zdravlje Vodič | Vaš vodič kroz zdravstveni sistem Srbije\nZbog NATO bombi izgubila noge, još sanja kako hoda\nDirektorka Instituta za onkologiju i radiologiju Danica Grujičić primila je danas prvu dozu vakcine Sputnjik V koja je proizvedena u Srbiji na Institutu za virusologiju, vakcine i serume “Torlak” u Beogradu.Grujičić je rekla da je čekala da Srbija počne da proizvodi svoju vakcinu i da je zbog toga ovoliko dugo čekala da pristupi imunizaciji.\n“Uverena sam da mi se ništa neće desiti i osećam se ponosno, jer je ovo početak obnove Torlaka, koji postoji skoro 100 godina”, rekla je Grujičić i i dodala da će se konačno završiti sa antivakcinalnim pričama.\nOna je objasnila da su vakcinu napravili stručnjaci iz Srbije i poručila da se sada vidi da su neistiniti navodi da naša zemlja nema dovoljno specijalizovanog osoblja i da je “Torlak” propao i prodat.\nZamoлila je sve građane, a posebno mlade da prime Torlakovu vakcinu, kako bi ponovo bili slobodni, jer kako kaže ona štiti od respiratora i teških oblika bolesti.\nPozvala je sve nadležne institucije da ulažu finansijska sredstva u Institut “Torlak”, kako bi se rad ove institucije podigao na viši naivo, a građanima osigurala veća bezbednost od bolesti.\n“Lepo je imati nove fabrike i zapošljavati ljude, ali ja molim državu da uloži 50 miliona evra u Torlak kako bi imali savremenu fabriku koja će se baviti onom proizvodnjom zbog koje je i osnovana pre sto godina”, izjavila je Grujičić.\n“Agencija za lekove i medicinska sredstva je svrstana u 50 najboljih na svetu, a svi zakonski i podzakonski aktovi da ova vakcina uđe u promet su potvrđeni i ispunjeni”, rekao je on.\nKatarina Petković, farmaceut iz “Torlaka”, objasnila je da su vakcine lekovi koji se značajno razlikuju od drugih jer je njihovo izlaganje kratkotrajno, dok su efekti i bezbednost koje pružaju dugotrajni.\n“’Torlak’ sa ruskim partnerima učestvuje u poslednjoj fazi proizvodnje vakcina, tako da je ova vakcina napunjena i spremna za upotrebu”, kazala je ona.\nInstitut “Torlak” je za gotovo vek rada proizveo 11 različitih vakcina, a proizvodnja vakcine protiv kovida 19 Sputnjik V počela je 4. juna ove godine.


OSNAŽIVANJE POLITIČKE ULOGE ŽENE\nSarajevo, 27.07.2012.godine – Na inicijativu Udruženja INFOHOUSE i Fondacije CURE danas se gđa Irena Hadžiabdić, članica Centralne izborne komisije BiH sastala sa grupom žena iz nevladinih organizacija i političkih partija. Sastanak je iniciran u okviru projekta „Osnaživanje političke uloge žene – 101 razlog zašto žena u politčkom životu“ kojeg Udruženje INFOHOUSE i Fondacija CURE realizuju od 2010. godine.\nNa sastanku je razgovarano o položaju žena u političkom i javnom životu u Bosni i Hercegovini. Sastanak je imao formu dijaloga, gdje su građanke gđi Hadžiabdić postavljale pitanja koja se odnose na egzistenciju žena tokom predizborne kampanje i učešće žene u javnom životu općenito.Učesnice sastanka su pokazale veliki interes za aktivan politički angažman.\nDanašnji sastanak je bio samo jedan u nizu sastanaka sa osobama iz javnog i političkog života koje u okviru navedenog projekta za žene iz nevladinih organizacija i političkih stranaka organiziraju Udruženje INFOHOUSE i Fondacija CURE.\nOvjera političkih subjekata i Pr\nSarajevo,12.06.2018.godine – Postupajući po Rješenju Ape\nPostupanja po sudskim rješenjima\nSarajevo,08.06.2018.godine – Postupajući po Rješenju Ape\nOvjerene prijave 67 političkih s\nSarajevo,07.06.2018.godine – Nakon isteka roka za otklanjanje n\nOvjera prijava političkih strana\nSarajevo,31.05.2018.godine – Razmatrajući Izvještaj o iz\nKonferencija o registraciji bira\nSarajevo,29.05.2018.godine – U organizaciji Misije OSCE-a u BiH\nOpći izbori 2018. godine Prijav\nSarajevo,25.05.2018.godine – Rok za podnošenje prijava p\nOpći izbori 2018. godine Rok za\nSarajevo,25.05.2018.godine – Centralna izborna komisija BiH pod\nPredavanje za studente Pravnog f\nSarajevo,22.05.2018.godine – Centralna izborna komisija Bosne i\nDelegacija Sekretarijata Vijeća\nSarajevo,22.05.2018.godine – Delegacija Sekretarijata Vijeća Ev\nSarajevo,17.05.2018.godine – Centralna izborna komisija BiH oba\nSarajevo,09.05.2018.godine – Centralna izborna komisija BiH je


Pedofilima 18 i 14 godina zatvora – Semendria\n18. oktobar 2013. HRONIKA – Viši sud u Smederevu nepravosnažno je osudio Toplicu P. (59) na 18, a Darka M. (39) na 14 godina zatvora zbog obljube nad petoricom maloletnika, od kojih je jedan ometen u razvoju. Više javno tužilaštvo najavilo je podnošenje žalbe, jer smatra da su optuženi osuđeni na nedovoljno stroge kazne.\nPrema navodima optužnice, oni su u kući Toplice P. obljubili četiri dečaka stara osam, devet i 11 godina i jednog maloletnika od 17 godina, ometenog u razvoju. Među četvoricom dečaka, dvojica su bili Topličini pastorci, čija je majka prisustvovala izvršenju krivičnog dela. Ona je osuđena na dve godine zatvora, zbog podvođenja i omogućavanja polnog odnosa.\nNakon hapšenja dvojice optuženih, u aprilu 2012. godine, saopšteno je da je Toplica P. poslednjih šest meseci, u više navrata, u svoju kuću dovodio maloletnika (17) ometenog u razvoju, i sa njim, uz pretnje, imao seksualne odnose. U pomoćnoj zgradi i u svojoj kući, u istom periodu, osumnjičeni je imao seksualne odnose i sa svoja dva maloletna pastorka, dok je svog desetogodišnjeg sina primoravao da prisustvuje seksualnom činu.\nZa Darka M. saopšteno je da u poslednjih šest meseci, u svoju kuću dovodio istog maloletnika i sa njim imao seksualne odnose. On je u istoj kući u poslednja tri meseca imao odnose i sa dvojicom dečaka, dok je Topličin sin i tada primoravan da prisustvuje obljubi.\n« Akcija “Šta treniraš” u sredu u Dvorani\nMinistar odbrane plovio komandnim brodom rečne flotile »


Vesti online / Slobodno Vreme / Nauka i tehnologija / Provalite u iPhone i zaradite milion i po dolara\nProvalite u iPhone i zaradite milion i po dolara\nSigurnost u digitalnom svetu neprestana je borba između kompanija s jedne strane i hakera s druge strane. Sa svakom novom verzijom programa, kompanije se trude da što bolje obezbede svoje uređaje i korisničke podatke.\nAko hakujete Eplov operativni sistem, možete dobro da zaradite\nEpl i Gugl, kompanije koje suvereno vladaju tržištem mobilnih uređaja, na sve načine pokušavaju da suzbiju pokušaje upada u njihove sisteme. To znači da ponekad moraju da se bore protiv obaveštajnih službi, a ponekad jednostavno moraju da zaustave pojedince koji su vešti sa računarima.\n* Duhovi zaposeli novi Ajfon: Korisnici masovno javljaju da čuju čudne zvuke!\nKao i uvek, nađe se neko ko može i želi da zaradi na prodaji otkrivenih slabosti računarskih sistema. U četvrtak je jedna takva kompanija, Zerodium, ponudila milion i po dolara za svaku novootkrivenu slabost za Eplovu najnoviju verziju iOS-a. To je značajan skok od prošle godine, kada su nudili "samo" milion dolara za nove slabosti iOS-a 9.\n- Morali smo da povećamo cenu zbog sve bolje sigurnosti i Eplovog operativnog sistema, ali i Guglovog Androida. Želeli bismo ove godine da privučemo još veći broj zainteresovanih istraživača - rekao je osnivač Zerodiuma Čauki Bekrar za Wired.\nKada su ga pitali kome prodaje svoje usluge i informacije koje otkupi od istraživača ili hakera, Bekrar kaže da većina njegovih klijenata dolazi iz sfere vlasti Severne Amerike. Međutim, nekoliko vlada u "državama saveznicama" takođe otkupljuje podatke. Osim Zerodium, Bekrar je osnovao i francusku kompaniju Vupen koja se bavi isključivo razvojem alata za provaljivanje u računare. Najveći njihovi klijenti su vlade raznih država širom sveta.\nEpl je pre nekoliko meseci ponudio sličnu nagradu, 200.000 dolara za otkrivanje ranjivosti u njihovom operativnom sistemu. Bekrar je naročito naglasio činjenicu da je Appleov program dostupan samo retkim pojedincima, i da je za učestvovanje potrebno dobiti pozivnicu od same kompanije. S druge strane, Zerodium obećava mnogo veće nagrade, program je otvoren za sve, a nagrade se isplaćuju tokom cele godine.\nBekrarove kompanije bave se kontroverznim poslovima, a pobornici za građansku privatnost navode da jednom rukom pomažu širenju nezakonitog prisluškivanja. Ipak, bez obzira na protivljenje aktivista, čini se da posao odlično ide.\n- Nadamo se da će nam se javiti još više ljudi. Možemo da priuštimo plaćanje velikog broja nagrada od po milion i po dolara - pohvalio se Bekrar.


Vidojković: Kad Vučićeva hipnoza prođe videćemo da ništa nije ostalo - Far\nNa desetom protestu „Jedan od pet miliona” u Beogradu, jedini zvanični govornik bio je pisac Marko Vidojković, koji je svoj govor nazvao košmarom koji traje od 1996, “što možda nije dobro , ali je dobro što postoji narod ,koji je naučio da se bori i na ulici i što je kulminacija toga opet na Platou ispred Filozofskog fakulteta”.\nVidojković se osvrnuo na Pravni fakultet u Beogradu, koji je i sam dilomirao, rekavši da je taj fakultet proizveo mnogo antiheroja, mađu kojima i najboljeg studenta u istoriji Pravnog fakulteta, koji šeta po Srbiji i priča kako je sve fenomenalno i pokuša benzinom da ugasi Srbiju koja se upalila.\n“Najbolji student Pravnog fakulteta pokušava da ide okolo i da objašnjava kako je sve super… On koji je prekršio ne znam koliko članova Ustava, da čak i ja pravnička gnjida to znam, on koji krši zakone svakodnevno – mi smo njegovi taoci”, rekao je Vidojković.\n“Kad se sve završi, kad Vučićeva hipnoza prođe, videćemo da ništa nije ostalo od ove zemlje, nećemo moći da se osvestimo kad vidimo koliko ponovo mora da se popravlja i gradi”, upozorio je Marko Vidojković.\nVidojković je apelovao na advokate, koje je nazvao dobrom stranom Pravnog fakulteta, da popišu sva krivična dela koja je ova vlast učinila i dodao da nije fan vešala ali je fan zatvora i društveno-korisnog rada za sve koji su kršili zakon.\n“Ako treba napravićemo još zatvora… Molim vas, popišite sve, jer gde god se okrenemo je kriminal, zločin i nepravda, to mora da se zapiše… Bela, ne crna knjiga ove vlasti imaće hiljade i hiljade strana. Nemojte da se opuštate kao posle 5. oktobra, jer tek kad on padne, mi počinjemo”, rekao je on.\nMarko Vidojković je pozdravio dogovor koji opozicija sprema sa narodom, ali i poručio da ga je narod obavestio da taj ugovor mora da se poštuje i da još uvek važi ono – samo vas gledamo!\nProtestna šetnja zatim je krenula Vasinom, Makedonskom, Svetogorskom i Takovskom ulicom, gde je ponovo izveden performanans pred zgradom RTS-a, a potom se nastavila ulicom Kneza Miloša i preko Terazija, završila na mestu gde je i počela.\nNa desetom po redu skupu „Jedan od pet miliona” primetan je bio veći broj nego ranije transparenata sa porukama studenata beogradskih fakulteta.\nOsim u Beogradu danas su protesti održani i u Gračanici, Brusu, Aleksandrovcu, Kragujevcu, Pirotu, Prokuplju, Gornjem Milanovcu i Jagodini, a juče u Nišu, Novom Sadu, Kragujevacu, Čačaku, Kraljevu, Topoli, Aranđelovacu, Smederevu, Negotinu, Šapcu ,Trsteniku, Kruševacu, Vranju, Subotici, Pančevu, Užicu, Boru, Valjevu, Vršcu, Zaječaru,i Loznici.\nFoto: Petar Aleksić / Nebojša Videnov\nProtest u Beogradu: Bez pristanka na Vučićeve izbore, opozicija da posluša narod Milojko Pantić na protestu u Nišu: Odlazak Vučića na proleće, kada gora ozeleni Peti protest “1 od 5 miliona” u Nišu: Sve si nam uzeo, sada smo najslobodniji Saopšten pregovarački tim za razgovore o slobodnim izborima\n1 od pet milionaAleksandar VučićBeogradMarko Vidojkovićprotestšetnja\nU Srbiji potvrđen prvi slučaj gripa u ovoj sezoni


EU fondovi - neprepoznati i neiskorišteni? | Arhimed\nEU fondovi - neprepoznati i neiskorišteni?\nStrukturni fondovi EU su namjenjeni reformama koje za cilj imaju doprinos boljem životnom standardu i kvalitetu života u Crnoj Gori. Do 2020.godine iz IPA sredstava opredijeljeno je oko 38,6 miliona godišnje. Ali naš je zadatak da ova sredstva pronađemo i zaslužimo.\nProces evropskih integracija realnost je i svakodnevica Crne Gore i njenih građana. Evropska unija, njene institucije, službenici, fondovi, dokumenti i sl, svakodnevno se pominju u svim sferama društva. Da je EU postala dio naših svakodnevnih (raz)govora dokaz je i njeno visoko prisustvo u medijima. EU se svakog dana pominje u sadržaju svih tipova medija koji posluju u Crnoj Gori. Prostor za pominjanje EU pronađe se u sadržaju televizija, portala i štampanih medija. Za primjer, u sadržaju štampanih dnevnih medija, njih šest (Dan, Dnevne novine, Informer, Pobjeda, Vijesti i Večernje novosti), EU se u prosjeku dnevno pomene u 32 objave. Objave u kojima se pominje EU razlikuju se od onih u kojima se ona sporadično pominje do onih u kojima je ona osnovna tema objava, ali svakako ukazuju na njeno visoko prisustvo u medijima.\nNerijetko, pominjanje EU odnosi se na pomen strukturnih fondova. Pominjanje fondova u medijima najvidljivije je kroz objave u kojima se obavještava o projektima koji su finansirani zahvaljujući strukturnim fondovima EU. U sadržaju štampanih medija, strukturni fondovi pominju se makar u jednoj objavi svakog dana. Dakle, ne samo EU, već i njeni strukturni fondovi svakodnevno su prisutni u našim medijima,što ukazuje na činjenicu da su oni uveliko prisutni i u našoj stvarnosti.\nStrukturni fondovi EU su, u fazi u kojoj je CG – kandidat za članstvo, namjenjeni reformama koje za cilj imaju doprinos boljem životnom standardu i kvalitetu života u Crnoj Gori. Evropska unija je iz IPA sredstava za novu finansijsku perspektivu 2014 – 2020. opredijelila za Crnu Goru 270,5 miliona eura. Odnosno, opredijeljeno je oko 38,6 miliona godišnje. Sredstva previđena za Crnu Goru u potpunosti su nam na raspolaganju, ali je naš zadatak da ista umijemo pronaći i zaslužiti.\nDakle, uprkos činjenici da postoji velika svjesnost društva i širok opseg pominjanja EU i njenih strukturnih fondova ona nisu do kraja prepoznata i iskorištena. Iako se u Crnoj Gori već sprovodi veliki broj projekata finansiran novcem iz strukturnih fondova, još uvijek postoji prostor za povećanje mogućnosti korištenja fondova, ondnosno, za njihovim većim korištenjem. Razlog nedovoljno korištenju fondova najčešće je to što je apliciranje za sredstva iz EU fondova složen proces. Finansijska sredstva se, naravno, dodjeljuju samo za unaprijed isplanirane i razrađene programe/projekte i to na osnovu definisanih tenderskih procedura i visokih kriterijuma. Planiranje, priprema projekta i projektne dokumentacije, samo predlaganje projekta i njegovo sprovođenja, izrazito su zahtjevni procesi. Ovi procesi zahtjevaju posjedovanje stručnih znanja i vještina iz oblasti upravljanja, ali prije svega o pravilima i smjernicama Evropske komisije za pripremu projektnih predloga za EU programe. Zbog nedovoljne informisanosti javnosti o konkursima i nepoznavanja postupaka pisanja projekata, iskoristi se mali dio mogućnosti koje strukturni fondovi pružaju.\nKako bi strukturni fondovi postali bliži što većem broju institucija ne samo kroz prepoznavanje njihovog postojanja ili kroz medijska pominjanja već i kroz konkurisanje za iste, i kako bi Crna Gora maksimalno iskoristila bespovratna sredstva iz EU fondova potrebno je organizovati što veći broj obuka. Obuke bi za cilj trebalo da imaju omogućavanje pojedincima i institucijama da se se informišu o svim EU instrumentima koji su na raspolaganju do 2020. godine, a zatim i da se obuče kako da pripreme i realizuju projekte. Jedan od izvora informacija za sve nevladine organizacije, preduzetnike ali i javne institucije je web sajt www.eu.me/mn, na kojem se mogu pronaći pozivi, obuke i druge relevantne informacije.\nMediji u kojima se EU strukturni fondovi pominju svakodnevno u ovom procesu mogu imati veliki značaj u ovom procesu tako što će objavljivati konkretne informacije o obukama, konkursima ili primjerima uspješnih projekata. Takođe, informativni članci u kojima stručnjaci iz ove oblasti govore o mogućnostima i načina korištenja fondova bili bi korisni svim subjektima zainteresovanim za EU fondove, a sasvim sigurno bi unaprijedili do sada nisku iskorištenost dostupnih EU fonova u Crnoj Gori.\nJelena Jovanović, medijski analitičar,\nmagistar evroatlantskih integracija


BEOGRAD - Zaštitnik građana Saša Janković podneo je danas javne preporuke premijeru Srbije Aleksandru Vučiću i predsedniku Republike Tomislavu Nikoliću da razreše dužnosti ministra odbrane Bratislava Gašića i direktora Vojnobezbednosne agencije Petra Cvetkovića.\nKako se navodi u saopštenju Zaštitnika građana, njihovo razrešenje se traži zbog "njihove odgovornosti za nezakonit i nepravilan rad svojih organa i nesaradnju sa Zaštitnikom građana" u vezi sa incidentima tokom prošlogodišnje Parade ponosa.\n"Svi državni organi, a posebno takozvani organi sile, moraju da se povinuju Ustavu i zakonu i da svoja ovlašćenja koriste u svrhe u koje su im data", istakao je Janković.\nOn je u saopštenju dodao da demokratska civilna kontrola oružanih snaga i službi bezbednosti čini demokratski standard bez koga vojska i službe mogu da se podvrgnu političkoj ili ličnoj moći "sa ogromnim štetnim posledicama".\nMinistar odbrane i direktor VBA pogazili su oba principa i iskazali čvrstu nameru da to čine i u budućnosti, zbog čega je javna preporuka za njihovo razrešenje "bila neminovna", naveo je Janković u saopštenju.\n« SITUACIJA SE KOMPLIKUJE: EU vraća izbeglice u Srbiju - moguće kontramere Beograda Vučić: EU pokazala slabost u rešavanju izbegličke krize »


Dejvid Linč režira koncert Djuran Djurana – Nadlanu.com\nDejvid Linč režira koncert Djuran Djurana\nLONDON, 15. marta 2011. (Beta) – Američki reditelj Dejvid Linč režiraće prenos koncerta koji će engleska grupa "Djuran Djuran" krajem ovog meseca održati u Los Andjelesu, objavljeno je na sajtu Didžital spaj.\nLONDON, 15. marta 2011. (Beta) – Američki reditelj Dejvid Linč režiraće prenos koncerta koji će engleska grupa „Djuran Djuran“ krajem ovog meseca održati u Los Andjelesu, objavljeno je na sajtu Didžital spaj.\nRežiser, poznat po filmovima „Plavi somot“ i „Malholand drajv“ i serije „Tvin piks“, nadgledaće 23. marta prenos koncerta koji će se uživo prenositi na sajtu YouTube iz Majan teatra u Los Andjelesu. Obožavaoci benda biće pozvani da učestvuju kroz aplikacije „Izaberi svoju kameru“ i „Publika izbliza“ i da postave fotografije koje će se naći u onlajn kolažima.\n„Ideja je da pokušamo da napravimo slojeve slika koje će se prožimati sa prizorima benda ‘Djuran Djuran’ na sceni, što je eksperimentisanje koje će, nadamo se, doneti i niz povoljnih slučajnosti“, naveo je Linč. Klavijaturista grupe Nik Rouds izrazio je nadu da će projekat imati „misteriozne, magične i iznenadjujuće“ rezultate. „Što je neobičnije, to je bolje. Ono što nam se mnogo dopada u saradnji sa Dejvidom je način na koji doživljava stvari i kako uvek uspeva da ih prikaže drugačije nego iko drugi“, kazao je Rouds.


Vujošević: Pešić je jedan od najboljih trenera svih vremena!\nTrener košarkaša Partizana Duško Vujošević izjavio je danas da će njegova ekipa u predstojećoj utakmici sa Bajernom iz Minhena pokušati da pobedi, kako bi pokazala da je ravnopravna sa...\nMilosavljević: Tek za pola godine na parketu\nLovernj: Ponosan sam, ali sve bih dao da su Gagi, Berta i Leo sa nama!\n"Jedinstvo, sloga i borba! Svi zajedno!", poručio je navijačima Partizana francuski centar.\nVujošević: Ekipa da nastavi sa dobrim rezultatima\nTrener košarkaša Partizana Duško Vujošević rekao je da njegova ekipa mora da nastavi sa dobrim igrama i rezultatima i u predstojećoj utakmici sa skopskim MZT-om i da će igrači morati da se...\nMilosavljević povredio prednje ukrštene ligamente!\nKapiten košarkaša Partizana Dragan Milosavljević povredio je prednje ukrštene ligamente, a konačna dijagnoza biće poznata u ponedeljak, saopštio je klub.\nGašić: O povredi Milosavljevića znaćemo više kad dođemo u Beograd!\n"Kvalitet Makabija i greške koje smo mi pravili u prvom poluvremenu, rezultirali su visokim vođstvom izraelskog tima", dodao je pomoćnik Duška Vujoševića.


Premijerligaši spremni da "zarate" oko supertalentovanog Nemca! - Sportske.net\nPremijerligaši spremni da "zarate" oko supertalentovanog Nemca!\nKako piše nemački "Bild", tri velika kluba iz Premijer lige zainteresovana su za fudbalera Bajer Leverkuzena.\nSer Aleks progovorio o "fenu"Pep može da odahne, sve je u redu sa KompanijemNezadovoljni Murinjo najavio istragu!Kuman se pojačava u Junajtedu!Kompani isključen iz postave Belgijanaca, razlog nepoznat!\nDesni bek "Farmaceut" Bendžamin Henriks počeo je polako da zavređuje pažnju sve većeg broja klubova širom Evrope.\nOvaj momak je prošle sezone debitovao za Bajer, ima svega 19 godina, a može da pokrije oba boka u odbrani. Ove takmičarkse godine jveć postao standardan, nastupio je na 14 utakmica, upisao je i dve asistencije.\nZaradio je i poziv Joakima Leva za seniorsku selekciju "Pancera", priliku da debituje imaće protiv San Marina u okviru kvalifijacija ili 'pak protiv Italije u prijateljskom susretu.\nU nemačkim i engleskim medijima pojavila se informacija da njegove dobre partije nisu promakle ni timovima iz Premijer lige. Naime, za njegove usluge zainteresovani su Mančester junajted i Siti kao i londonski Čelsi.\nJunajtedu je potreban jedan polivalentan defanzivac, kako su spremni da se odreknu Darmijana, te bi mladi Henriks bio odlično rešenje.\nŠto se tiče "Građana", Gvardiola ne krije da hoće da rekonstruiše odbranu, doveo je već Stounsa letos, desni bek je možda i najkritičnija pozicija u timu. Nema sumnje da bi fudbaler Leverkuzena mogao da bude pun pogodak.\nŠto se tiče Čelsija, Konte takođe želi da promeni par stvari u svojoj odbrani, štoperi su ipak prioritet, a ukoliko se stvori prilika, nema sumnje da bi i mladog Nemca voleo da vidi u svojim redovima.\nAngažovanje Henriksa, moglo bi da znači i odlazak Branislava Ivanovića iz Čelsija, ali "Plavci" za sada deluju kao slabiji kandidati za potpis desnog beka "Farmaceuta" od Sitija i Junajteda.\nGde će mladi Henriks završiti videćemo, sa Leverkuzenom ima parafiranu saradnju do 2020. godine.


ISIS, najnovije vesti - Naslovi.net\nISIS sa Kosova preti Evropi! 75.000 džihad-ratnika niko ne kontroliše: Borili se za Islamsku državu, šta je sledeći cilj!\nTo je bezbednosno crna rupa, ekstremisti su iskoristili pandemiju da se reorganizuju, mobilišu, pregrupišu... Terorista nikad ne miruje, upozoravaju stručnjaci za bezbednost. Zbog međunarodnih političkih igara oko Kosova i Metohije očigledno je da… »\nLjudskom zlu nema kraja. Novinska agencija ISIS-a, "Amak", objavila je fotografije nedavnog napada ćelija grupe na oružane snage Nigera. Napad je bio usmeren na položaj nigerijske vojske smešten u blizini grada Einthusan u jugozapadnoj regiji… »\nIslamska država i dalje predstavlja veliku opasnost po dve zemlje. ISIS tvrdi da su njegove ćelije izvele 280 operacija u Iraku i Siriji tokom poslednjih 30 dana u infografici koju je 16. maja objavila njegova novinska agencija "Amak". Prema… »\nNovi žestoki udari. Ruske vazduhoplovne snage (VKS) uništile su veliko podzemno komandno mesto ISIS-a u centralnoj Siriji, izvestila je 15. maja "RusVesna.SU." Prema izveštaju, ratni avioni Su-24M i Su-34 VKS izveli su niz preciznih vazdušnih udara na… »\nPreko 20 ubijenih i ranjenih. Najmanje 24 borca brigade al-Kuds, koju su predvodili Palestinci, ubijena su ili ranjena u dva odvojena napada ćelija ISIS-a u centralnoj Siriji. Prvi napad bio je usmeren na dve pozicije provladinih grupa na putu koji vodi… »\nAgencija terorističke grupe se odmah "pohvalila" velikim "uspehom" Novinska agencija ISIS-a "Al-Amak" objavila je 5. maja fotografije nedavnog napada grupe na grad Kanama na severoistoku nigerijske države Jobe. Tokom napada, koji se dogodio 29. aprila… »\nNovi iznenadni napad terorista u pustinjskoj oblasti Sirije. Najmanje 15 boraca palestinske provladine brigade "Kuds" ubijeno je ili ranjeno u napadu ćelija ISIS-a u centralnoj Siriji. Prema Sirijskoj opservatoriji za ljudska prava (SOHR), napad se… »\nTrenutno ih u tome sprečavaju aktuelni unutrašnji problemi, ali nisu odustali. Čim "umerena opozicija" Velikog Idliba, povezana sa Al-Kaidom, smatra da bi mogla imati malo slobode da deluje, Sirijska arapska vojska podseća da situacija nije takva… »\nDžihadisti više nemaju kud: Rusi im dišu za vratom, za mesec dana likvidirano više od 50 zloglasnih terorista\nBorbeni avioni izveli su najmanje 1.260 vazdušnih udara na ćelije ISIS-a. Više od 50 terorista ISIS-a ubijeno je u centralnoj Siriji tokom proteklih mesec dana u vazdušnim napadima ruskih vazduhoplovnih snaga (VKS), izvestila je Sirijska… »\nBliski saradnik ubijenog lidera Islamske države Abu Bakr al-Bagdadija uhapšen je u Istanbulu, saopštila je danas turska policija. U saopštenju je precizirano da je avganistanski državljanin identifikovan samo tajnim imenom Basim, uhapšen u sredu u… »\nPravda pre 50 minutajoš 23 povezane\nSputnik pre 31 minutajoš 12 povezanih\nDnevnik pre 1 satjoš 43 povezane\nJužne vesti pre 1 satjoš 16 povezanih


FORTENOVA GRUPA DOBILA DVE PONUDE ZA LEDO Američki Nomad Foods nudi više od 600 miliona evra za deo hrvatske kompanije - Biznis.rs\n18.1.2021 14:29 Autor: Ljiljana Begović 0\nHrvatska Fortenova grupa je prema nezvaničnim informacijama, dobila više ponuda za Ledo i to čak dosta ponuda koje su prevazišle očekivanja, pišu hrvatski mediji....\nHrvatska Fortenova grupa je prema nezvaničnim informacijama, dobila više ponuda za Ledo i to čak dosta ponuda koje su prevazišle očekivanja, pišu hrvatski mediji.\nPrema pisanjima lista Lider dobili su ponudu američkog Nomad Foodsa od više od 600 miliona evra, ali i ponudu veću od te.\nFabris Peruško, predsednik Uprave Fortenove, očekuje da bi kupoprodajni ugovor mogao da bude potpisan pred kraj prvoga kvartala, a transakcija zaključena tokom leta.\nNomad je jedna od vodećih evropskih kompanija u području zamrznute hrane koja u portfelju poseduje poznate brendove kao što su Birds Eye, Findus, Iglo, Aunt Bessie’s i Goodfella’s. U objavi na njegovim internet stranicama piše da sada ti brendovi imaju priliku da uđu na nova evropska tržišta u razvoju i da je Ledo most za buduću konsolidaciju u Srednjoj i Istočnoj Evropi.\nFortenova Grupa je vodeća kompanija smrznute hrane na području Hrvatske, Srbije, BiH i još nekoliko drugih zemalja jugoistočne Europe, ima poznate lokalne marke u tim zemljama, koje potrošači prepoznaju. Tržišni je lider u regionima u kojima posluje u brojnim kategorijama.\n„Kupovinom dela Fortenove Grupe Nomadov portfelj bi se proširio na evropska tržišta u razvoju. U toku su pregovori i nema garancije da će se transakcija na kraju i ostvariti. Dok ne dođe do konačnog dogovora, kompanija ne namerava da iznosi dalje podatke o tom procesu“, objavili su iz kompanije Nomad Foods, prenosi Novac.hr.\nHRVATSKA KOMPANIJA KUPOPRODAJA REGION\nNomad Foods kupio Ledo i Frikom za 615 miliona evra\nNA STOLU PONUDE ZA PREUZIMANJE KOMPANIJA LEDO I FRIKOM Vlasnik, Fortenova…\nFORTENOVA GRUPA NASTAVLJA PROCES PRODAJE LEDA I FRIKOMA Mnoge kompanije…


Virus u Evropi prošle godine - 381 vesti\nVirus u Evropi prošle godine\nBy RedakcijaPosted on May 15, 2020 May 15, 2020\nNova istraživanja potvrđuju da su simptomi slični gripu i komplikacije koje su, takođe, slične, u izvesnim slučajevima, u zapadnoevropskim zemljama, bili posledica koronavirusa u decembru 2019. godine.\nNaučnici otkrivaju, na osnovu genetičkih studija, da je odmah posle pojave u Kini između oktobra i decembra prošle godine, virus brzo krenuo u cirkulaciju svetom.\nU Francuskoj je, na primer, dokazano da je jedna osoba bila zaražena virusom COVID-19 27. decembra, oko mesec dana pre nego što je zvanično potvrđen i objavljen prvi slučaj. Svetska zdravstvena organizacija pozvala je sve zemlje da preispitaju svoje podatke. Genomi velikog broja virusa COVID-19 uzetih od pacijenata iz različitih krajeva sveta pokazuju da svi imaju zajedničko poreklo sa virsom već prisutnim krajem 2019. godine.\nNovi su i podaci koji pristižu vezani za eventualno prisustvo različitih sojeva virusa. Prvobitne pretpostavke kineskih naučnika da možda postoje dva soja, od kojih je jedan agresivniji, dovode u sumnju britanski istraživači koji tvrde da postoji samo jedan soj virusa. On, što je prirodno za viruse, mutira, i ništa ne sugerira da to čini brže ili sporije od drugih virusa.\nBritanci, ipak, napominju da je sve još uvek krajnje neizvesno, i da se ne može reći da li virus postaje manje ili više zarazan, kao ni manje ili više smrtonosan.\nPodaci o prisustvu virusa u drugim zemljama već u 2019. godini pokazuju, da se on od samog početka veoma brzo proširio svetom, pre nego što ga je iko identifikovao kao realnu opasnost. Tek kad je broj zaraženih postao suviše veliki za zdravstvene sisteme, posebno broj teških slučajeva, alarmirana je javnost i objavljena pandemija.\nTag: COVID-19 korona virus koronavirus pandemija\nPrevious post: Od sutra prijave i telefonom\nNext post: Najtraženiji proizvodi za rad od kuće


Predsjednica Republike sigurna: Dodik upečatljivo rekao istinu o poziciji Srpske u BiH | BL Portal\nPredsjednik Republike Srpske Željka Cvijanović rekla je danas da je obraćanje predsjedavajućeg i srpskog člana Predsjedništva BiH Milorada Dodika Savjetu bezbjednosti UN bila prilika da se upečatljivo i ubjedljivo kaže istina o tome u kakvim /ne/prilikama se Srpska nalazi u okviru BiH.\nCvijanovićeva je rekla novinarima u Banjaluci da je činjenica da međunarodna zajednica zatvara oči kada je riječ o stvarnim problemima u okviru BiH, ali da o njima ne treba da se ćuti, pogotovo ako ste, poput Dodika, lokalni političar i živite u BiH ovakvoj kakva jeste.\n“Obraćanje Dodika bilo je korisno za naše ljude u Srpskoj i da oni vide da mi jasno možemo da pozicioniramo naše stavove i hrabro ih saopštimo. Takođe, to je bila prilika da svi u svijetu koji hoće da budu realni dobiju neku informaciju koja je drugačija od klišea poput onoga u kome visoki predstavnik u svojim izvještajima nerealno govori da je Srpska kriva za ovo i ono, što je zamjena teza”, rekla je Cvijanovićeva i zahvalila Rusiji koja je omogućila pomenuto obraćanje.\nOna je dodala da je došlo do poremećaja odnosa u BiH upravo zbog odmicanja od Dejtona i njegovih rješenja, te da je obaveza odgovornog političara, poput Dodika, koji zna šta je politika i u kakvoj poziciji se nalazi Srpska, da to kaže glasno.\n“Što se više zatvaraju oči na ono što su realnosti u BiH i što se više bavite nekim imaginarnim umjesto stvarnim temama, utoliko je ova zemlja neuspješnija”, pojasnila je Cvijanovićeva.\nOna kaže da se Dodikov nastup svidio mnogima u međunarodnoj zajednici koji žele da pristupe BiH na realan način i da se stvari relaksiraju, a ne da se stalno živi u nekoj tenziji, koja je pojačana.\nCvijanovićeva je ocijenila da su kritike u vezi sa Dodikovim obraćanjem uslijedile zbog toga što ni na jednom međunarodnom forumu ljudi nisu navikli da dobiju odgovoravajuću dozu istine.\n“Kad god to dobijete, reakcija je ta da niste trebali tako da nastupite, da vaš nastup nije bio odgovarajući, da ste bili arogantni ili ne znam kakvi… Ponoviću, Dodikovo obraćanje je bilo prilika da se kaže istina i ona je rečena na način koji se nekom može sviđati ili ne. To ostaje za analizu, ali mislim da je to bio upečatljiv i ubjedljiv nastup koji govori u kakvim se prilikama ili neprilikama nalazi Srpska u okviru BiH”, rekla je Cvijanovićeva.\nOna je navela da visoki predstavnici jesu dejtonska tekovina, ali da u tom sporazumu ne piše da se oni mogu ponašati na način kako su to radili, prekoračujući svoja ovlašćenja.\n“Ovo što danas imamo i što se danas obraćamo Valentinu Incku jeste da i mi personalizujemo određene probleme kroz ime nekoga ko se tako zove”, rekla je Cvijanovićeva.\nOna je dodao da je i ranije viđeno da su ovdašnji strani faktori probleme u BiH, pa čak i u regiji, uvijek povezivali sa Dodikom, ali da se sada steklo vrijeme se tim problemima i onome što je pogrešno rađeno da ime Valentina Incka ili drugih njegovih prethodnika.\n“Imamo na to puno pravo”, rekla je Cvijanovićeva.\nKada je riječ o Inckovim izjavama da nije koristio bonska ovlaštenja, Cvijanovićeva je podsjetila da je on nedavno rekao da raste volja među ambasadorima da se ista primjenjuju.\n“To bi značilo apsolutni poraz i ambasadora i međunarodne politike i BiH i unutrašnje politike”, rekla je Cvijanovićeva.\nOna je navela da je na tom planu druga, opasnija stvar činjenica da je sve što su nekada pogrešno radili visoki predstavnici namjerno prebačeno na teren Ustavnog suda BiH, te da su i strane sudije tog suda govorile da su prilikom odlučivanja morale da se konstultuju sa visokim predstavnikom.\nCvijanovićeva je rekla da je takva praksa opasna i nedopustiva, te da država u čijem Ustavnom sudu sjede stranci i nekadašnji partijski funkcioneri nije zrela.\nOna je ponovila da je nakaradno da u jednoj zemlji strani predstavnik donosi odluke i rješenja, sklanja ljude, nameće zakone i mijenja ustav.\nPredsjedavajući i srpski član Predsjedništva BiH Milorad Dodik rekao je, obraćajući se Savjetu bezbjednosti UN, da Srbija, Hrvatska i Republika Srpska hoće da visoki predstavnik ode iz BiH, kao i da Valentin Incko mrzi Srbe i govori u ime bošnjačkog naroda, a ne Dejtonskog sporazuma.


PRINCIP.ME – Intervju sa Tešom Tešanovićem (april 2017) - BALKAN INFO\nProtekli su još jedni izbori u Srbiji čiji je krajnji rezultat bio predvidljiv još dok se špekulisalo o datumu njihovog održavanja. Sa ili bez velike izlaznosti razbijena, ošamućena, neozbiljna i nedorečena opozicija nije imala ni teoretske šanse protiv Aleksandra Vučića. Zašto su pristali na izborne uslove i zašto su izašli sa desetak podjednako slabih ili nešto jačih kandidata ostaje da se razglaba u opozicionim medijima i po društvenim mrežama. Mnoge teze i kontrateze su već više puta napisane tako da je suludo ponavljati ih i raspravljati se o stvarima koje su i laicima jasne.\nKako gledate na upravo završene predsjedničke izbore na kojima je Aleksandar Vučić, prema zvaničnim rezultatima, ostvario ubjedljivu pobjedu?\nAleksandar Vučić jeste ostvario ubedljivu pobedu, niko ne može negirati činjenicu da je dobio poverenja velike većine građana, i da narod u njemu vidi nekog kome veruje. Međutim ne mogu se a ne uzeti u obzir ostale okolnosti, kao što su očigledna izborna krađa, cenzura u medijima, timovi SNS batinaša koji vrše pritiske na biračko telo. Da znam da su izbori ukradeni, dovoljno mi je svedočenje moje soptvene majke, koja je na biračkom mestu u selu Jermenovci videla kako aktivisti SNS vrše pritisak na građane da glasaju za Vučića.\nKoliko je krađa mogla da utiče na krajnji rezultat predsjedničkih izbora i da li opozicija ima dokaze za nju?\nUkradeno je po svemu sudeći par stotina hiljada glasova, što svakako nije malo. Pitanje je da li bi uopšte Vučić pobedio u prvom krugu da nije bilo izborne krađe. Opozicija je iznela vrlo čvste dokaze za izbornu krađu, međutim pitanje je da može da uradi išta sa njima, zato što vlast uz svoje satelite ima većinu u RIK.\nKakav je karakter studentskog protesta i da li ga vode opozicione partije i opozicioni lideri?\nStudentski protest je zaista spontan, iza njega ne stoje ni političke stranke ni lideri opozicije. To znam iz prve ruke, zato što sam učestvovao u organizaciji prva tri dana, međutim, problem je što su već od četvrtog dana skup preuzele anarho-komunističke grupacije, koje imaju izrazito antisrpske ideje.\nDa li je protest i dalje u rukama anarhista i drugih komunističkih frakcija?\nDa jeste, i to je glavni razlog zašto broj ljudi na skupu rapidno opada. Na prošlom skupu je bilo svega 200 ljudi. Studenti i omladina ne mogu da se identifikuju sa crvenim zastavama i ideološkim parolama koje propagiraju organizacije poput Marks 21.\nŠta je sa liderima opozicije , antirežimskim novinarima poput Kesića i Draže Petrovića koji su viđeni na tim protestima? Koliko su pristalice opozicionih kandidata Saše Jankovića i Vuka Jeremića prisutne na tim skupovima?\nPomenuti ljudi su viđeni na protestima, međutim i dok je protest držala stara ekipa, i sada kada protest drže komunisti, niko od pomenutih ne igra ulogu u organizaciji skupa. A vi i kao organizator, i ne možete i ni ne trebate da iskontrolišete ko je u publici.\nNa društvenim mrežama se 7.4 pronela vijest da ste napadnuti od strane ljevičarskih demonstranata. Kako je do tog sukoba došlo i da li je zaista bilo fizičkog kontakta ili je to bila klasična dezinformacija?\nNisam napadnut od strane levičara, došlo je samo do verbalnog konflikta. Ja sam stao ispred njih, da bi probao da sprečim da komunisti preuzmu skup, srećom nije došlo do nikakvog stvarnog konflikta.\nDa li ste razmišljali da kao nacionalisti preuzmete taj skup ili da istupite sa jasnim nacionalističkim obilježjima i parolama ili ste riješili da bojkotujete proteste?\nNeki pojedinci koje znam su razmišljali o tome, da se skup preuzme od komunista. Međutim koliko znam, niko ništa nije uradio u tom smeru.\nIz ove perspektive , čini se da se demonstracije polako gase te da će doživjeti sudbinu “ patkarskih protesta“ od prošlog ljeta. Da li je to ispravan zaključak i da li režim to zna i čeka da se demonstranti izduvaju i nakon par nedelja vrate svojim svakodnevnim obavezama?\nKako stoje stvari mislim da će protesti vrlo brzo utihnuti, zato što se istrošila energija omladine i protest iskompromitovao. Videćemo da li će ovakav vid protesta ostaviti neki trajniji trag u srpskoj politici, u vidu grupisanja novih političkih snaga, u šta čisto sumnjam.\nČini se da je SNS uspio da uništi i nacionalističke i građanske partije, partije bivšeg DOS-a. Ima li novih snaga na vidiku koje bi konstruktivnom kritikom loše ekonomske, loše nacionalne politike, mogle da ugroze Vučićev režim?\nTrenutno je započeo proces osnivanja dve nove političke snage u Srbiji, to su pokreti Saše Jankovića i Vuka Jeremića. U procesu stvaranja tih pokreta će učestvovati delovi bivšeg DS i URS, koji ne mogu da nađu svoj prostor na političkom nebu Srbije. Koliko će navedene dve političke grupacije da budu uspešne, zavisi od njih samih. Pritom ja lično ne podržavam ni jednu od te dve grupacije, niti smatram da su nužno one rešenje za problem Srbije.\nKako gledate na Putinov stav po pitanju Vučićevog režima?\nZvaničnoj Rusiji je u interesu da ima dobre odnose sa vladom Srbije, ma ko bio na njenom čelu. Međutim očigledno je da je politika Rusije prema Srbiji sada usmerena na podršku pogrešnim ljudima. Slična stvar se je obila o glavu Rusima u Crnoj Gori i Ukrajini, i verujem da će se opet pokazati da greše.\nKao sve poznatiji novinar, da li se brinete da bi aktuelni režim mogao da pokuša da Vas kompromituje zbog gostiju koje ste dovodili u svoje emisije, a koji su veoma oštro kritikovali aktuelnu vlast i Aleksandra Vučića?\nNe bojimo se nimalo sadašnjeg režima. Pritisaka nije bilo do sada, možda će ih biti, još uvek ne znamo. Svakako ono što vam garantujem, da nama možete da verujete, mi ne planiramo da se prodamo aktuelnoj vlasti.\nOznake: 2017aktuelnoBALKAN INFOintervjuPojavljivanje u medijimaPrincipTeša Tešanović


Mediji: Čovek sa bogatim policijskim dosijeom pratio Vučićevu ćerku – SveVesti.net\nMediji: Čovek sa bogatim policijskim dosijeom pratio Vučićevu ćerku\nBeograd — “Srpski telegraf” piše da je čovek sa bogatim policijskim dosijeom, Saša Petersen (44), iz dana u dan pratio ćerku predsednika Srbije.\n“Uporno iz dana u dan dolazio je ispred škole koju pohađa Milica Vučić (17). Snimao je devojčicu, ali i članove obezbeđenja koji su zaduženi za njenu bezbednost”, piše list pozivajući se na svoje izvore.\n“Srpski telegraf” navodi i da je Petersen bezbednosnim službama poznat i pod imenom Saša Predić, prijavljen u Velikoj Plani, a zapravo živi u Beogradu.\n“Tokom 1998. i 1999. bio je učesnik protesta, a službe su ga identifikovale kao osobu sklonu ekstremizmu i terorizmu”, navode izvori lista.\nPrema saznanjima “Srpskog telegrafa”, u njegovoj biografiji su i ozbiljna krivična dela, a kako navode sagovornici, on je 1997. godine hapšen zbog krađe, a 2004. godine privođen zbog neovlasćene proizvodnje i stavljanja u promet opojnih droga.\n“S obzirom na to da žive u blizini stambeno-poslovnog centra, Petersenu bi zbog velikog broja ljudi koji se tu kreću bilo lakše da deluju, što je i najavio u mejlu koji je poslao. Prikupljeni podaci i fotografije zapravo su bili deo druge faze njegovog delovanja koje je predviđalo da napadne ljude koji čujavu Milicu i porodicu predsednika”, objašnjava izvor “Srpskog telegrafa”.\nPrevious Totenhem pobednik Audi kupa\nNext Na današnji dan, 1. avgust


Završena edukacija sestrinskog kadra u mentalnom zdravlju u BiH\nZavršetkom trećeg ciklusa regionalnih treninga početkom novembra mjeseca okončana je intenzivna edukacija sestrinskog kadra u mentalnom zdravlju u Bosni i Hercegovini u organizaciji Projekta mentalno zdravlje u BiH.\nOvaj složeni proces edukacije odvijao se na tri nivoa, i to prvo kao trening iz andragoških vještina koji je integralni dio treninga trenera (ToT), zatim kao trening trenera/ica iz oblasti mentalnog zdravlja i na kraju kao regionalni trening za medicinske sestre/tehničare u svim centrima za mentalno zdravlje u BiH i određenim psihijatrijskim klinikama i odjeljenjima. Rezultat cjelokupnog procesa je edukovan kompletan sestrinski kadar u oblasti mentalnog zdravlja u BiH. Regionalna edukacija je provedena od juna do novembra 2012. godine, u tri dvodnevna ciklusa, u svim većim gradovima u Bosni i Hercegovini, a uspješno ju je okončalo preko 300 sestara i medicinskih tehičara iz centara za mentalno zdravlje i psihijatrijskih klinika/odjeljenja. Program edukacije, podijeljen u devet modula, zasnovan je na Planu i programu i Priručniku za obuku medicinskih sestara/tehničara u oblasti mentalnog zdravlja, koji su autorsko djelo domaćih eksperata imenovanih od strane resornih entitetskih ministarstava, napisano u skladu sa preporukama Svjetske zdravstvene organizacije.\nOva edukacija, koja se odvijala u sklopu aktivnosti čiji je cilj jačanje i reprofiliranje sestrinskog kadra u mentalnom zdravlju, ocijenjena je veoma uspješnom, prvenstveno od strane samih polaznika i polaznica, koji su u procesu evaluacije istakli značaj stručnog usavršavanja u oblasti mentalnog zdravlja, naglasili da su stekli nova znanja i tehnike iz oblasti sestrinstva, poboljšali svoje tehnike komunikacije, zatim da osjećaju veći stepen profesionalnog samopouzdanja i samim tim veće uvažavanje svoje profesije i uloge koju imaju unutar multidisciplinaronog tima, te da su naučili da se bolje nose sa svakodnevnim stresom na poslu, što će sve, svakako, dugotrajno doprinijeti i poboljšanju kvaliteta usluge u zaštiti i unapređenju mentalnog zdravlja.


Liga Streljačkog saveza Vojvodine pruža šansu najmlađima da se pokažu\nStreljačka družina Bečkerek 1825 na Gradskom strelištu ugostila je najbolje strelce Vojvodine u konkurenciji pionira, kadeta i mlađih juniora, a u okviru takmičenja Lige Streljačkog saveza Vojvodine.\nOvo takmičenje pokrajinski savez organizuje godinama unazad u cilju unapređenja rada i rezultata mladih strelaca kao i popularizacije ovog sporta.\nU konkurenciji kadetkinja koje pucaju standardnom vazdušnom puškom Una Bjekić ostvarila je briljantan rezultat i sa 387 krugova osvojila bronzanu medalju (u konkurenciji sa mlašim juniorkama Bjekić je ovim rezultatom osvojila 5. mesto). U konkurenciji mlađih juniorki Marija Pajčić takođe je odlično pucala i sa 388 krugova osvojila bronzanu medalju.\n– Rezultati ove dve strelkinje su izuzetni ali nisu iznenađenje jer su plod upornog i marljivog rada. Posebno me raduje i činjenica da su na ovom takmičenju po prvi put nastupili i najmlađi članovi kluba, odnosno 6 pionirki i jedan pionir – naveo je Dragan Grozdanov trener SD Bečkerek 1825.\nLiga SSV odvija se u 7 kola, nakon kojeg osam najboljih strelaca odnosno strelkinja nastupa u finalu. Una Bjekić i Marija Pajčić svojim rezultatima već su najavile da će sigurno zauzeti jedno od tih 8 mesta.\nTagovi strelciStreljačka družina BečkerekVesti Zrenjanin


Calvin Harris nastupa sa Dua Lipom u Prištini – Tračara\nZvanično: Kosovska pevačica u vezi sa bratom Gigi Hadid\nTrenutno najpopularniji DJ današnjice, Calvin Harris, nastupiće na festivalu Sunny Hill, koji će se od 10. do 12. avgusta održati u Prištini.\nHarris će nastupiti rame uz rame sa organizatorkom festivala Duom Lipom, britanskom pevačicom kosovskog porekla, koja je i jedan od organizatora festivala.\nKako saznaje Tračara, on će nastupiti treće festivalske večeri, a u jednom trenutku će mu se na bini pridružiti i Dua, sa kojom ima veliki hit One Kiss.\nPored ove dve, trenutno najveće planetarne zvezde, nastupiće i nekolicina lokalnih izvođača, a kompletan spisak može se pronaći na zvaničnom sajtu.\nPrema navodima na sajtu festivala, ovo će biti najveći festival organizovan na Kosovu* ikada, a biće svojevrstan nastavak uspešnih koncerata koje je Lipa organizovala u Prištini i Tirani prošle godine.\nPovezane temecalvin harris, dua lipa\n10. 07. 2018. at 16:25\nJel vas Pacoli lično plaća za ove tekstove?


Tribina „Misterija odnosa Srba i drugih naroda na Balkanu“\nTribina „Misterija odnosa Srba i drugih naroda na Balkanu“ autora Srđana Graovca biće održana u četvrtak 27. oktobra sa početkom u 18 časova u Klubu „Tribina mladih“.\n„Poslednjih godina često svedočimo razvoju jednog sociološkog fenomena koji se najbolje očituje u činjenici da iz usta uglednih političara, javnih radnika ili intelektualaca čujemo termine, kao što su pomirenje, tolerancija, dobrosusedski odnosi, međunacionalna saradnja, regionalna saradnja, itd. Pomenute reči postale su gotovo nezaobilazan faktor u diskursima svakodnevne komunikacije u okviru našeg društva i društava sa kojima srpski narod dolazi u neposredne ili posredne dodire. Ponekad se čini da iste poprimaju karakter floskula koje se često koriste, a na čiji značaj niko više ozbiljno ne obraća pažnju. Prema geopolitičkom položaju, Balkansko poluostrvo nesporno predstavlja raskrsnicu svetova ili kako je to u naučnoj i popularnoj literaturi naglašeno, isti predstavlja most između Istoka i Zapada, mesto susreta, saradnje i sukoba različitih civilizacija, koji se često transformiše u jedan geopolitički čvor. Dakle, u kulturološkom pogledu, ova prostranstva predstavljaju mesto preplitanja brojnih kulturnih i civilizacijskih nasleđa, uticaja velikih svetskih religija, poput pravoslavlja, katoličanstva ili islama, a u etnografskom smislu, to je prostor naglašene višenacionalne šarolikosti i poligon prelamanja interesnih akcija svih „velikih sila“, kako u prošlosti, tako i u današnjici. Ukoliko uzmemo u obzir i geografsko-reljefni, kao i infrastrukturno-komunikacijski položaj Balkana, onda reči našeg velikog geografa i uopšte intelektualca, Jovana Cvijića o „srpskom narodu koji je izgradio kuću na sred puta“, izgledaju sasvim razumno i adekvatno. Dakle, Balkan predstavlja vrata Evrope, ali i njenu tvrđavu i kada sagledamo sve navedene činjenice možemo pružiti jedan prihvatljivi zaključak koji se sastoji u fakticitetu da je geostrateški položaj ovog prostora odredio sudbinu istog, i to, kako u prošlosti, tako i do današnjih dana. Pomenute činjenice ukazuju na veliku opravdanost tvrdnji uglednog srpskog istoričara akademika Milorada Ekmečić, koji je sa punim pravom rekao „…da Balkan proizvodi mnogo više istorije nego što može da je podnese“. Na predstojećoj tribini, u interaktivnom komunikacionom diskursu, pokušaćemo da odgonetnemo na koji način pomenuti fakti o životu naroda na Balkanu, posebno na prostorima nekadašnje Jugoslavije, uslovljavaju egzistenciju i položaj srpskog naroda.“ Autor


Iskusni sisački ronilac umro od infarkta tijekom tehničkih radova u rijeci Savi - Index.hr\nIskusni sisački ronilac umro od infarkta tijekom tehničkih radova u rijeci Savi\nTIJELO Igora Furlana Pipe, iskusnog ronioca iz Siska, pronađeno je pored rešetki usisnih pumpi tehnoloških voda Termoelektrane Sisak. On je poginuo jučer tijekom čišćenja rešetki usisnih pumpi, prenosi Slobodna Dalmacija.\nS njim je u par radio još jedan ronilac, koji je kad je primijetio kako mu kolega ne izranja iz Save, ponovno zaronio u potragu za njim. Nažalost, stigao je prekasno, jer dok ga je izvukao na površinu, više mu nije bilo pomoći.\nUzrok smrti tog iskusnog ronioca bio je srčani infarkt, utvrđeno je obdukcijom nad njegovim tijelom. Furlan bio je član Ronilačkog kluba Sisak, a čišćenje spomenutih rešetki spadalo je u jedan od rutinskih poslova tog kluba koji se već dugi niz godina brine za njihovu protočnost.


D. Mladić: Aktivistima smeta mural jer je u „krugu dvojke“ – Krstarica\nD. Mladić: Aktivistima smeta mural jer je u „krugu dvojke“\nTanjug 16. novembra 2021. 14:57\nBANJALUKA – Darko Mladić, sin generala Ratka Mladića, kaže da je uništavanje murala sa likom njegovog oca u Beogradu i protest organizovan pod nazivom „Mural mora pasti“, izrežirana predstava koordinirana sa, kako kaže, politikama koje idu spolja prema Srbiji i Republici Srpskoj.\nU izjavi za Radio televiziju Republike Srpske Darko Mladić kaže da ne zna ko je naslikao mural, ali ističe da je on „verovatno nastao kao reakcija na nepravednu presudu generalu Mladiću“.\nAktivistima koji se protive muralu, kaže, očito smeta što je on naslikan u centru „kruga dvojke“ koji smatraju svojom teritorijom i odakle, navodi, „deluju protiv interesa Srbije“.\nProteste protiv murala njegovom ocu uporedio je sa kampanjom Klintonove administracije 1994. godine kada je, dodao je, „već bila donesena odluka da će vojno intervenisati, ali im je trebala podrška jevrejskog lobija pa su organizovali demonstracije u Njujorku i Vašingtonu na kojima su Srbe označavali kao fašiste i dobili tu podršku“.\nRekao je i da je očigledno da strani centri, od kada je bivši visoki predstavnik Valentin Incko nametnuo sporni zakon u BiH, „polako i kontrolisano destabilizuju situaciju, te da je i priča u vezi murala deo izrežiranih incidenata koje su planirali“.\n„Zanimljivo, kad se u Beogradu sruši mural, ođednom padaju murali u Zagrebu, Sarajevu, Novom Pazaru…“, rekao je Darko Mladić i dodao da smatra da je reč o inicijativi koja dolazi spolja, a koja je, kaže, delom finansirana iz Sarajeva i ima političku dimenziju.


W1 Studio - Profesionalni model book\nProfesionalni model book\nModel book (model portfolio) je kolekcija fotografija modela koja ga predstavlja u najboljem izdanju i koja će ti omogućiti da dobiješ različite angažmane u modnoj ili nekoj drugoj industriji, odnosno saradnju sa značajnim klijentima. Tvoj portfolio (model book) je značajan za tvoju karijeru i zbog toga mu treba pokloniti neophodnu pažnju, konstantno ga dopunjavati novim fotografijama i iznova vršiti selekciju kako bi sadržao samo one fotografije koje te najbolje predstavljaju.\nStandardni Book - 200€\nIako će tvoj portfolio vremenom biti popunjen stranicama iz štampanih izdanja i fotografijama različitih fotografa uz podršku timova stilista, šminkera i frizera, u samom početku neophodno je da imaš barem nekoliko odličnih fotografija kojima ćeš dokazati agencijama ili klijentima da poseduješ potencijal, mogućnost transformacije, fleksibilnost i osnovno iskustvo.\nStandardni book podrazumeva fotografisanje u studiju, u dve do tri odevne kombinacije i sadrži do 10 fotografija koje ćeš dobiti u digitalnom formatu ili u vidu gotovog booka koji ćeš moći da pokazuješ na sastancima.\ndo 3h fotografisanja u studiju\ndo 3 odevne kombinacije\nPo potrebi može se angažovati:


MALI: Srbiji šampion u ekonomskim reformama, idemo dalje! - Informer\nMALI: Srbiji šampion u ekonomskim reformama, idemo dalje!\n- Samo visoki rast naše ekomije, privrede i BDP-a nam daje sigurnost da će nam nezaposlenost padati, a rasti penzije, plate. Zbog toga sam molio gospodina Etingera da se u što kraćem vremenu otvore poglavlja koja se odnose na finansijske usluge i finansijski sistem - rekao je ministar.\n- Važnoj je to da njihov novi sistem budžetiranja do 2027. godine otvara mogućnost i zemljam koje nisu čalnice EU da dobiju pristup fondovima EU, i to ćemo sigurno iskoristiti. Ubeđen sam da smo na pravom putu da postanemo punopravna članica EU, ali i da u međuvremenu iskoristimo što više novca, pogotovo za razvoj naše infrastrukture i poboljšanje sistema obrazovanja - rekao je Mali.\n- U Orlandu 20. juna održava se konferencija gde će i zvanično Srbija biti skinuta sa te liste, što nam otvara mogućnost otvaranja poglavlja 4 i 9, ali i otvara potpuno novu dinamiku razvoja naše ekonimije - zaključio je SIniša Mali.\nSiniša Mali ekonomija Srbija napredak


Vučić: Parlament o Gašiću 5. februara, Vujović privremeno\nPosle predloga za razrešenje, stigao i zahtev za sednicu\nPosle predloga premijera Aleksandra Vučića za razrešenje ministra odbrane Bratislava Gašić, danas je u parlament stigao i zahtev vlade za održavanje vanredne sednice sa tom tračkom dnevnog reda, rečeno je Tanjugu u kabinetu predsednice Skupštine Srbije. Predsednica parlamenta će pri kraju sednice, koja je zakazana za ponedeljak, 1. februara, sazvati novu sednicu, tako da će se razrešenje ministra Gašića naći na prvoj narednoj sednici, šsto je u skladu sa zakonskim propisima i Poslovnikom o radu parlamenta, kažu u kabinetu.\nBEOGRAD -Premijer Srbije Aleksandar Vučić uputio je zahtev za održavanje vanrednog zasedanja parlamenta 5. februara, na kojem će biti razmatrano razrešenje ministra odbrane Bratislava Gašića, koje je danas potpisao.\nPremijer Srbije je ovlastio ministra finansija Dušana Vujovića da vrši ovlašćenja ministra odbrane do izbora novog ministra, navodi se u saopštenju kancelarije Vlade Srbije za saradnju s medijima.\nVučić je sa tim upoznao članove Vlade na današnjoj sednici.\nPremijer je zahvalio Gašiću na veoma dobrim rezultatima i u pogledu borbene gotovosti naše vojske, odnosno operabilne funkcionalnosti naše vojske, kao i u razvoju namenske industrije, ali smatra da u javnom diskursu Srbije reči koje je upotrebio ne mogu i ne smeju da budu ponovljene u budućnosti.\n« Obradović: Građani plaćaju račune, problem je privreda Arsić: Raspuštanje skupštine pravi način do izbora »